pythainlp/thai-wiki-dataset-v4 huggingface dataset:
คิงออฟเดอะริง (1993)

คิงออฟเดอะริง (1993)  เป็นศึกใหญ่ของ WWE ที่จัดในวันที่ 13 มิถุนายน ค.ศ. 1993 ณ Nutter Center เดย์ตัน, รัฐโอไฮโอ สหรัฐอเมริกา โดยมีจำนวนผู้เข้าชมในสนามทั้งสิ้น 6,500 คน
เบื้องหลัง.
ในศึก WWF Superstars (15 พฤษภาคม ค.ศ. 1993) ทาแทนกา เจอกับ ไจแอนท์ ก็อนซาเลซ ในแมทช์ทัวร์นาเม้นท์แรก ไจแอนท์ ก็อนซาเลซ ได้ทำร้ายกรรมการ Bill Alfonso ในระหว่างการแข่งขัน เป็นผลให้เขาถูกปรับให้แพ้ และทาแทนกาได้ผ่านเข้าสู้ทัวร์นาเมนต์รอบต่อไป ส่วนระหว่างมิสเตอร์เพอร์เฟค กับDoink the Clown ได้เจอกัน 3 แมทช์ในการทัวร์นาเม้นท์ ได้แก่ เจอกันครั้งแรกในศึก WWF Superstars (1 พฤษภาคม ค.ศ. 1993) แต่การแข่งขันได้เสมอกัน ต่อมาการปล้ำต่อไปเจอกันในศึก Wrestling Challenge (16 พฤษภาคม ค.ศ. 1993) ส่งผลให้ในเวลาที่จำกัดไว้เสมออีก. ในศึกรอว์ (24 พฤษภาคม ค.ศ. 1993) มิสเตอร์เพอร์เฟคสามารถเอาชนะ Doink the Clown ได้และผ่านรอบแรกไปด้วยการจับกด
ในศึกเรสเซิลเมเนีย ครั้งที่ 9 เบรต ฮาร์ต ได้เสียแชมป์โลก WWF ให้กับโยโกะซูน่า จากการที่ช่วงท้ายของการแข่งขัน มิสเตอร์ฟูจิ ผู้จัดการของโยโกะซูน่า ได้โยนเกลือใส่ตาของเบรต ฮาร์ต จนทำให้โยโกะซูน่าชนะไป หลังแมทช์ ฮัลค์ โฮแกน ได้ออกมาช่วยเบรต ฮาร์ตในเวที มิสเตอร์ฟูจิได้ท่าฮัลค์ โฮแกนเจอกันกับโยโกะซูน่า ซึ่งเกิดขึ้นได้ทันที ระหว่างแมทช์มิสเตอร์ฟูจิพยายามจะโยนเกลือใส่ตาฮัลค์ โฮแกน แต่ฮัลค์ โฮแกนหลบได้กลับเป็นโยโกะซูน่าโดนเข้าตาแทน ฮัลค์ โฮแกน ได้เอาชนะอย่างรวดเร็วและกลายเป็นแชมป์โลก WWF คนใหม่
ครัช ได้เจอกับแชมป์อินเตอร์คอนติเนนทัล ชอว์น ไมเคิลส์ หลายต่อหลายครั้งในช่วงต้นปี 1993 แต่ก็ไม่สามารถที่จะชนะได้แชมป์มาได้ ทั้งคู่ยังเผชิญหน้ากันในการแข่งขันรอบแรกของทัวร์นาเมนต์คิงออฟเดอะริง ในศึก WWF Superstars (23 พฤษภาคม ค.ศ. 1993) แมทช์การปล้ำจบลงในการเคาเอาท์ทั้งคู่ แต่อย่างไรก็ตามทั้งคู่ได้ถูกคัดออกจากทัวร์นาเมนต์ในรอบต่อไป หลังจากนั้นได้ประกาศว่าพวกเขาจะเจอกันในคิงออฟเดอะริง 1993 โดยชิงแชมป์อินเตอร์คอนติเนนทัล
ในแมทช์การปล้ำแทกทีม 8 คนระหว่างทีมของเดอะสไตเนอร์บราเธอร์ (ริก และสก็อตต์ สไตเนอร์) และเดอะสโมคคิงกันน์ส (บิลลี่ และบาร์ต กันน์) เจอกับทีมของMoney Inc. (เท็ด ดิบิอาซี่ และเออวิน อาร์. เชย์สเตอร์) และเดอะเฮดไชน์เกอร์ส (ซามู และฟาตู) ซึ่งเดอะสไตเนอร์บราเธอร์ และเดอะสโมคคิงกันน์ส เคยเจอกันมาแล้วในศึกเรสเซิลเมเนีย โดยสไตเนอร์บราเธอร์เป็นผู้ชนะไป
ศีลอนุกรม

ศีลอนุกรม  หรือ ศีลบวช บางตำราเรียกว่าศีลบรรพชา เป็นศีลศักดิ์สิทธิ์ในหลายคริสตจักร ได้แก่ โรมันคาทอลิก อีสเทิร์นคาทอลิก อีสเทิร์นออร์ทอดอกซ์ ออเรียนทัลออร์ทอดอกซ์ แองกลิคัน คริสตจักรอัสซีเรียนแห่งตะวันออก คาทอลิกเก่า อินดิเพนเดนต์คาทอลิก และบางส่วนของลูเทอแรน 
ประวัติ.
ศีลบวชเรียกว่าศีลอนุกรมเพราะมีการแต่งตั้งเป็นลำดับขั้น โดยเชื่อว่าพระเยซูเป็นผู้วางรากฐานศีลอนุกรมไว้ตั้งแต่สมัยยังดำรงพระชนม์บนโลก ดังเห็นได้จากการปกมือบนศีรษะของอัครทูตทั้ง 12 คนที่ทรงเลือกไว้ คริสตจักรคาทอลิกถือว่านี่คือศีลอนุกรมขั้นมุขนายกในปัจจุบัน คริสตจักรยังได้สืบทอดและเพิ่มเติมพิธีนี้เพื่อทำการแต่งตั้งบุคคลที่ได้รับคัดเลือกให้มีตำแหน่งหน้าที่ตามที่คริสตจักรกำหนดไว้ โดยเพิ่มอนุกรมจนมี 8 ขั้น 4 ขั้นแรกเรียกว่าอนุกรมน้อย (minor orders) ได้แก่
ในปัจจุบันคริสตจักรคาทอลิกที่ถือจารีตละตินยังคงตำแหน่งผู้อ่านและผู้ถือเทียนในศาสนพิธี ส่วนที่เหลือถูกยกเลิกไป เหตุที่เรียกว่าอนุกรมน้อยเพราะผู้ที่รับอนุกรมขั้นเหล่านี้ไม่จำเป็นต้องปฏิญาณถือโสดตลอดชีพอย่างสี่ขั้นหลังซึ่งเรียกว่าอนุกรมใหญ่ (major orders) อันได้แก่ 
เนื่องจากอนุกรมน้อยและขั้นอุปพันธบริกรเป็นอนุกรมที่คริสตจักรยุคหลังสถาปนาขึ้นเองจึงไม่นับว่าเป็นศีลศักดิ์สิทธิ์ ต่างจากสามขั้นสุดท้ายที่ปรากฏที่มาในคัมภีร์ไบเบิล ดังนั้นศีลอนุกรมในปัจจุบันจึงมีเพียงขั้นมุขนายก ขั้นบาทหลวง และขั้นพันธบริกรเท่านั้น ส่วนขั้นอัครมุขนายก (archiepiscopate) ไม่นับเป็นศีลอนุกรมเพราะอัครมุขนายกโดยตำแหน่งก็คือมุขนายก เพียงแต่ที่ได้รับผิดชอบมุขมณฑลที่สำคัญและปกครองทั้งภาคคริสตจักร ผู้ที่เคยเป็นมุขนายกมาแล้วเมื่อได้ดำรงตำแหน่งอัครมุขนายกจึงไม่ต้องทำรับศีลอนุกรมอีก เพียงแต่ทำพิธีเข้ารับตำแหน่งเท่านั้น
นิกายคาทอลิก.
นิกายคาทอลิก เช่น คริสตจักรอีสเทิร์นออร์ทอดอกซ์และอีสเทิร์นคาทอลิก ให้เฉพาะผู้รับการอภิเษกเป็นบิชอปเท่านั้นต้องถือโสดตลอดชีพ แต่ไม่บังคับสำหรับผู้รับศีลขั้นพันธบริกรและบาทหลวง ในขณะที่คริสตจักรคาทอลิกจารีตละตินให้พันธบริกรถาวรแต่งงานได้ แต่พันธบริกรชั่วคราว (คือเตรียมบวชเป็นบาทหลวง) ตลอดจนบาทหลวงและบิชอปต้องถือโสดตลอดชีพ ทั้งสามคริสตจักรอนุญาตให้บุรุษเท่านั้นรับศีลอนุกรมได้ บรรดาผู้ที่ได้รับศีลอนุกรมแล้วจะเรียกว่าเคลอจี ศาสนบริกรผู้โปรดศีลอนุกรมได้มีเฉพาะบิชอปที่ผ่านพิธีอภิเษกแล้วเท่านั้น
นิกายแองกลิคัน.
คริสตจักรต่าง ๆ ในนิกายแองกลิคันไม่บังคับว่าผู้รับศีลบวชต้องถือโสด นอกจากนี้ในปัจจุบันหลายภาคคริสตจักรยังอนุญาตให้สตรีรับศีลอนุกรมทั้งสามขั้นได้เหมือนบุรุษทั่วไป
เมทโธมิล

เมทโธมิล  เป็นสารกำจัดแมลงชนิดคาร์บาเมท (carbamate) ที่มีไนโตรเจนเป็นองค์ประกอบที่สำคัญ ออกฤทธิ์กำจัดแมลงโดยยับยั้งการทำงานของเอนไซม์ โคลีนเอสเทอเรส
เมทโธมิลถูกใช้ในการกำจัด แมลง หนอนผีเสื้อ และ เพลี้ยอ่อน เมทโธมิลมีค่าความเป็นพิษ LD50 อยู่ที่ 17-24 (mg/kg)
ในประเทศไทย อย. ปรับระดับการควบคุมวัตถุอันตราย ให้เมโทมิลเป็นวัตถุอันตรายชนิดที่ 4 ซึ่งจะมีผล ห้ามใช้ในผลิตภัณฑ์ป้องกันกำจัดแมลงที่ใช้ในบ้านเรือนหรือทางสาธารณสุข โดยมีผลบังคับใช้ ตั้งแต่วันที่ 20 กุมภาพันธ์ 2558 ส่วนการใช้ในภาคการเกษตรยังคงได้รับอนุญาตภายใต้การควบคุมของกรมวิชาการเกษตร กระทรวงเกษตรและสหกรณ์ให้ขึ้นทะเบียนสารเคมีเกษตรเป็นโมฆะ โดยศาลเห็นว่าคำประกาศทั้งหมดเป็นการแสดงชื่อสารเคมีที่เป็นภาษาอังกฤษทั้งหมดทำให้เกษตรกรไม่เข้าใจ ไม่มีใครรู้ว่าสารดังกล่าวอยู่ในสินค้าชื่ออะไรบ้างจึงไม่มีสภาพบังคับ
ปัจจุบัน เมโทนิล เป็นสารเคมีอันตรายที่กลุ่มประเทศอาเซียน เช่น สิงคโปร์ มาเลเซีย และกัมพูชา ประกาศห้ามใช้และไม่อนุญาตให้ขึ้นทะเบียน เช่นเดียวกับในยุโรป นอกจากในสหราชอาณาจักร, เยอรมนี, ฟินแลนด์, สิงคโปร์-อินเดียห้ามใช้ส่วนผสม (formulation) Metyomyl 24% L และ Methomyl 12.5% L แล้ว กลุ่มประเทศสมาชิกของอียูทั้งหมดยังประกาศถอนสารดังกล่าวตั้งแต่ต้นปี 2552
ความเป็นพิษ.
องค์การอนามัยโลกได้จัดให้สารเมโทมิลอยู่ในกลุ่ม สารกำจัดแมลงที่มีความเป็นพิษสูง ซึ่งสารชนิดนี้สามารถเข้าสู่ร่างกายได้โดยการดูดซึมผ่านทางผิวหนังทางเดินหายใจ และทางเดินอาหาร โดยผู้ที่ได้รับ สารเมโทมิลอาจแสดงอาการพิษภายในระยะเวลาไม่กี่นาที หรืออาจช้าได้ถึง 12 ชั่วโมง อาการแสดงจากพิษเฉียบพลันของเมโทมิลอาจรวมไปถึง อาการเหงื่อออก ปวดศีรษะ เพลีย วิงเวียน คลื่นไส้ อาเจียน ปวดท้อง ตาพร่ามัว กล้ามเนื้อเกร็งและกระตุก ชัก โคม่า สูญเสียการควบคุมของกล้ามเนื้อหูรูด ความดันโลหิตต่ำ มีความผิดปกติของหัวใจและอาจเสียชีวิตได้จากภาวะอัมพาตของกล้ามเนื้อในระบบทางเดินหายใจและ การหดเกร็งของปอด
การเก็บรักษา.
ควรเก็บในที่เย็น แห้ง และมืด ในภาชนะที่ปิดสนิทโดยมีการปิดผนึกอย่างแน่นหนา
เก็บให้ห่างจากสารเคมีที่ไม่เข้ากัน แหล่งเชื้อเพลิง หรือวัสดุไวไฟหรือแหล่งที่อาจก่อให้เกิดประกายไฟ
พรรคไท (พ.ศ. 2539)

พรรคไท  ได้รับการจดทะเบียนเป็นพรรคการเมืองตามพระราชบัญญัติพรรคการเมือง พ.ศ. 2524 ในทะเบียนพรรคการเมืองเลขที่ 50/2539 เมื่อวันที่ 18 ตุลาคม พ.ศ. 2539 โดยมีธนบดินทร์ แสงสถาพร เป็นหัวหน้าพรรคคนแรก และมีพะเยีย ตรีสิน เป็นเลขาธิการพรรค โดยมีคำขวัญของพรรคว่า ปณิธาน มุ่งมั่น สร้างสรรค์ สมานสามัคคี
พรรคไทมีการเคลื่อนไหวทางการเมืองต่อมา โดยมีการเปลี่ยนแปลงในระดับบริหารหลายครั้ง โดยเฉพาะในปี พ.ศ. 2543 มีการเปลี่ยนแปลงราว 2 เดือนครั้ง เลยทีเดียว ซึ่งน่าจะเป็นผลจากการแย่งชิงอำนาจภายในพรรคระหว่าง นายธนบดินทร์ แสงสถาพร อดีตหัวหน้าพรรค กับนายสุวัฒน์ ยมจินดา หัวหน้าพรรคคนใหม่ โดยเป็นเรื่องใหญ่ถึงขั้นมีการฟ้องร้อง
บทบาททางการเมือง.
พรรคไทได้ร่วมกิจกรรมทางการเมืองโดยส่งสมาชิกลงสมัครรับเลือกตั้งในการเลือกตั้งทั่วไป วันที่ 17 พฤศจิกายน พ.ศ. 2539 และการเลือกตั้งสมาชิกสภาผู้แทนราษฎรในประเทศไทย พ.ศ. 2544 ในการเลือกตั้งทั่วไป วันที่ 17 พฤศจิกายน พ.ศ. 2539 นั้น มีผู้สมัครในนามพรรคไทได้รับเลือกตั้งเป็นสมาชิกสภาผู้แทนราษฎรทั้งสิ้น 1 คน คือ นายสุชาติ ตันเจริญ ซึ่งลงสมัครรับเลือกตั้งในเขต 2 จังหวัดฉะเชิงเทรา ซึ่งต่อมาได้เข้าร่วมรัฐบาลกับรัฐบาลของนายชวน หลีกภัย ภายหลังการลาออกจากตำแหน่งนายกรัฐมนตรีของพลเอกชวลิต ยงใจยุทธ
สำหรับการเลือกตั้งทั่วไป วันที่ 6 มกราคม พ.ศ. 2544 นั้นพรรคไทได้ส่งสมาชิกลงรับสมัครรับเลือกตั้งทั้งสิ้นจำนวน 8 คน โดยแบ่งเป็นผู้สมัครในแบบแบ่งเขต 3 คน และแบบบัญชีรายชื่อ (Party List) 5 คนแต่ไม่มีผู้ใดได้รับการเลือกตั้งให้เป็นสมาชิกสภาผู้แทนราษฎรเลย อย่างไรก็ตาม ในการเลือกตั้งครั้งนี้บัญชีรายชื่อของพรรคไท (หมายเลข 19) ได้รับเลือกตั้งทั้งหมด 57,534 คะแนน ซึ่งคิดเป็นร้อยละ 0.20 ไม่ถึงเกณฑ์ขั้นต่ำร้อยละ 5 ที่กำหนดไว้ในรัฐธรรมนูญ ปี 2540 ทำให้พรรคไทไม่ได้รับการจัดสรรที่นั่งในสภาผู้แทนราษฎร
ยุบพรรค.
ต่อมาในปี พ.ศ. 2546 ศาลรัฐธรรมนูญได้มีคำสั่งยุบพรรคไท เนื่องจากไม่ดำเนินการให้เป็นไปตามมาตรา 26 และมาตรา 62 แห่งพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2541
บ๊อบ ออร์ตัน ซีเนียร์

โรเบิร์ต เดล "บ๊อบ" ออร์ตัน  เกิดวันที่ 21 กรกฎาคม ค.ศ. 1929 ในนามสังเวียนมวยปล้ำชื่อว่า บ๊อบ ออร์ตัน ซีเนียร์ เป็นอดีตนักมวยปล้ำอาชีพชาวอเมริกัน มีลูกชายชื่อว่า บ๊อบ ออร์ตัน จูเนียร์ และมีหลานชายชื่อว่า แรนดี ออร์ตัน ปัจจุบันได้เสียชีวิตลงด้วยโรคหัวใจวาย เมื่อวันที่ 16 กรกฎาคม ค.ศ. 2006 ที่ ลาสเวกัส, รัฐเนวาดา
*"ออร์ตัน สเปียร์" (ไดรวิ่ง สเปียร์)
*AWA Midwest Heavyweight Championship (2 times)
*AWA Midwest Tag Team Championship (3 times) – with Mike DiBiase (1) and Maurice Vachon (2)
*Nebraska Heavyweight Championship (1 time)
*NWA Central States Heavyweight Championship (2 times)
*NWA North American Tag Team Championship "(Central States version)" (1 time) – with Buddy Austin
*NWA United States Heavyweight Championship "(Central States version)" (1 time)
*NWA Florida Tag Team Championship (3 times) – with Dennis Hall (1), Hiro Matsuda (1), and Bob Orton, Jr. (1)
*NWA Southern Heavyweight Championship "(Florida version)" (6 times)
*NWA World Tag Team Championship "(Florida version)" (2 times) – with Eddie Graham
*NWA Texas Tag Team Championship (1 time) – with Lord Alfred Hayes
*NWA Southern Heavyweight Championship "(Georgia version)" (1 time)
*NWA Southwest Heavyweight Championship (1 time)
*NWA Missouri Heavyweight Championship (1 time)
ฉนวน

ฉนวน อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
พุฒิพัฒน์ กุลปรีชาเศรษฐ์

พุฒิพัฒน์ กุลปรีชาเศรษฐ์ หรือชื่อเดิม บวรทัต พลอยวงศ์ (ชื่อเล่น วอร์ม) เกิด 31 ตุลาคม พ.ศ. 2531 เป็นนักร้องชาวไทย และเป็นนักร้องหน้าใหม่ของค่ายเพลง โซนี่ มิวสิก เอ็นเตอร์เทนเมนท์ วอร์มมีผลงานเพลงล่าสุด คือ "รักเธอ... อยากเจอเขา"
ประวัติ.
นายพุฒิพัฒน์ กุลปรีชาเศรษฐ์(วอร์ม) เกิดเมื่อ 31 ตุลาคม พ.ศ. 2531 ที่นนทบุรี สำเร็จการศึกษาระดับมัธยมศึกษาจากโรงเรียนราชวินิต มัธยม กรุงเทพมหานคร และเข้าศึกษาต่อที่มหาวิทยาลัยเทคโนโลยีพระจอมเกล้าธนบุรี เอกวิทยาการคอมพิวเตอร์ คณะนี้ได้จบการศึกษาแล้ว
ฉนวนไฟฟ้า

ฉนวนไฟฟ้า  หรือบ้างก็เรียกว่า ไดอิเล็กทริก  คือวัสดุที่มีคุณสมบัติในการกีดกั้นหรือขัดขวางการไหลของกระแสไฟฟ้าหรือวัสดุที่กระแสไฟฟ้าไม่สามารถไหลผ่านได้ ฉนวนที่ดีจะต้องสามารถป้องกันตัวนำไฟฟ้าจากความร้อนหรือของเหลวที่สามารถกัดกร่อนตัวนำไฟฟ้า และสามารถกันน้ำได้ดี ฉนวนที่ใช้หุ้มตัวนำไฟฟ้าต้องมีความต้านทานสูง ต้องไม่ถูกกรดหรือด่างกัดกร่อนได้ตั้งแต่อุณหภูมิ 0 ถึง 200 องศาฟ้าเรนไฮต์ และต้องไม่ดูดความชื้นในอากาศ
วัสดุบางอย่างเช่น แก้ว กระดาษหรือเทฟลอน มีคุณสมบัติในการเป็นฉนวนไฟฟ้าที่ดีมาก แม้ว่าจะมีค่าความต้านทานไฟฟ้าค่อนต่ำ แต่ก็ถือว่า "ดีพอ" ที่จะใช้เป็นฉนวนของสายไฟและสายเคเบิล รวมไปถึงวัสดุจำพวกโพลิเมอร์บางอย่างที่คล้ายกับยาง และพลาสติก ซึ่งสามารถใช้เป็นฉนวนกับระบบแรงดันต่ำถึงแรงดันปานกลาง (ประมาณหลักร้อยถึงหลักพันโวลต์)
ดาร์บี

ดาร์บี  เป็นเมืองในภาคมิดแลนด์สตะวันออกของอังกฤษ ตั้งทางตอนกลางค่อนไปทางเหนือของอังกฤษ บนฝั่งแม่น้ำเดอร์เวนต์ จากการสำรวจประชากรใน ค.ศ. 2001 เป็นเมืองที่มีประชากรอันดับ 18 ในอังกฤษ วัดจากเขตเมือง
เมืองมีชุมทางรถไฟ มีอุตสาหกรรมเครื่องยนต์อากาศยาน เคมีภัณฑ์ สิ่งทอ พลาสติก และเครื่องปั้นเผาที่มีชื่อเสียง เป็นสถานที่เกิดของนักปรัชญาชื่อ เฮอร์เบิร์ต สเปนเซอร์ ใน ค.ศ. 1820
เลออาฟวร์

เลออาฟวร์  เป็นเมืองในจังหวัดแซน-มารีตีม แคว้นโอต-นอร์ม็องดี ประเทศฝรั่งเศส ตั้งอยู่ทางเหนือ-ตะวันตกของประเทศ บนฝั่งช่องแคบอังกฤษ ทางด้านเหนือของปากแม่น้ำแซน เป็นเมืองท่าที่สำคัญในการส่งสินค้าจากภูมิภาคปารีสและทางตะวันตกเฉียงเหนือของประเทศ มีอุตสาหกรรมการกลั่นน้ำมัน ต่อเรือ เครื่องจักร มีโบสถ์โนเตรอดาม พิพิธภัณฑ์ ที่ตากอากาศริมทะเลทางด้านตะวันตกเฉียงเหนือของเมือง
เมืองนี้ได้รับการพัฒนาเป็นเมืองท่าตั้งแต่คริสต์ศตวรรษที่ 16 เป็นฐานทัพเรือในสมัยจักรพรรดินโปเลียนที่ 1 ในสงครามโลกครั้งที่หนึ่งเป็นฐานทัพสำคัญของฝ่ายสัมพันธมิตร ในสงครามโลกครั้งที่สอง กองทัพเยอรมันเข้ายึดครองระหว่าง ค.ศ. 1940-44 และได้รับความเสียหายอย่างรุนแรง ส่วนใหญ่ของเมืองได้รับการปฏิสังขรณ์ขึ้นใหม่ ในปี ค.ศ. 2005 ได้รับเลือกให้เป็นมรดกโลกจากยูเนสโก
ตีรัสปอล

ตีรัสปอล (;) เป็นเมืองใหญ่อันดับ 2 ของประเทศมอลโดวา และเป็นเมืองหลวงอย่างไม่เป็นทางการของทรานส์นีสเตรีย ตั้งอยู่บนริมฝั่งตะวันตกของแม่น้ำนีสเตอร์ ตีรัสปอลเป็นเมืองศูนย์กลางภูมิภาคในการผลิตอุตสาหกรรมเบา เช่น เฟอร์นิเจอร์และผลิตภัณฑ์ไฟฟ้า มีการผลิตเหล้าองุ่น
เมืองนี้สร้างขึ้นเมื่อปี ค.ศ. 1792 ถึงแม้ว่าหลายชนชาติอาศัยอยู่นานกว่าพันปี เป็นเมืองหลวงของสาธารณรัฐโซเวียตมอลโดวาในสหภาพโซเวียตจนถึง ค.ศ. 1940 ถูกทำลายอย่างหนักระหว่างสงครามโลกครั้งที่สอง วันฉลองเมืองตรงกับวันที่ 14 ตุลาคม ของทุกปี
สทราซบูร์

<templatestyles src="Stack/styles.css"/>
สทราซบูร์ ([stʁazbuʁ], [stʁasbuʁ]) หรือ ชตราสบวร์ค ([ˈʃtʁaːsbʊʁk] ; , ; ,) เป็นเมืองในแคว้นกร็องแต็สต์ ประเทศฝรั่งเศส และเป็นเมืองหลักของจังหวัดบา-แร็ง ตั้งอยู่บนฝั่งแม่น้ำอีลตั้งอยู่ใกล้ชายแดนประเทศเยอรมนี 
เป็นเมืองสำคัญด้านอุตสาหกรรมและการค้า ศูนย์กลางการขนส่ง และเมืองท่าริมฝั่งแม่น้ำที่สำคัญ ผลิตตับห่านบด สิ่งทอ สินค้าโลหะ เบียร์ ผลิตภัณฑ์เครื่องหนัง เคมีภัณฑ์ มีอุตสาหกรรมการพิมพ์ การแปรรูปอาหาร และการท่องเที่ยว มีอาคารที่สำคัญ อย่างเช่น มหาวิหารสร้างในสมัยกลาง ซึ่งติดตั้งนาฬิกาดาราศาสตร์สมัยคริสต์ศตวรรษที่ 14 หอการค้า วังของผู้ว่าราชการจังหวัด ศาลาว่าการ พิพิธภัณฑ์ เป็นสถานที่ประชุมของรัฐสภายุโรปมาตั้งแต่ ค.ศ. 1979
เมืองมีความสำคัญมาตั้งแต่สมัยโบราณ เนื่องจากเป็นที่ตั้งทางยุทธศาสตร์ มีการตั้งถิ่นฐานของพวกเคลต์ เคยตกเป็นของโรมัน ถูกทำลายโดยพวกฮั่น พวกแฟรงก์ได้ปฏิสังขรณ์ขึ้นใหม่ ในตอนปลายคริสต์ศตวรรษที่ 5 ใน ค.ศ. 1697 ตกอยู่ภายใต้การปกครองของเยอรมนีระหว่าง ค.ศ. 1871–1918 ในสงครามโลกครั้งที่สองถูกเยอรมันยึดครองระหว่าง ค.ศ. 1940–1944 และได้รับความเสียหายอย่างมาก
ภูมิศาสตร์.
ภูมิอากาศ.
ถึงแม้ว่าตัวเมืองตั้งอยู่บนที่ดอน สทราซบูร์มีสภาพภูมิอากาศแบบอบอุ่นชื้นภาคพื้นสมุทร ("Cfb") แม้ว่าจะมีอิทธิพลทางทะเลน้อยกว่าฝรั่งเศสใต้และตะวันตกที่มีสภาพภูมิอากาศแบบอ่อน
อุณหภูมิสูงสุดอันดับสองเท่าที่บันทึกคือ ในเดือนสิงหาคม ค.ศ. 2003 ในช่วงคลื่นความร้อนในยุโรป ค.ศ. 2003 จากนั้นมีการทำลายสถิติในวันที่ 30 มิถุนายน ค.ศ. 2019 โดยมีอุณหภูมิสูงสุดใหม่ที่ ส่วนอุณหภูมิต่ำสุดเท่าที่บันทึกอยู่ที่ ในเดือนธันวาคม ค.ศ. 1938
เมืองพี่น้อง.
สทราซบูร์เป็นเมืองพี่น้องกับเมืองดังนี้:
หมายเหตุ.
<templatestyles src="Reflist/styles.css" />
แม่น้ำรางอิติกี

แม่น้ำรางอิติกี  เป็นแม่น้ำในประเทศนิวซีแลนด์ อยู่ทางตะวันตกเฉียงใต้ของเกาะเหนือ ไหลไปทางใต้และตะวันตกเฉียงใต้ ลงสู่ช่องแคบคุก มีความยาว 185 กิโลเมตร
ในปี ค.ศ. 1897 เกิดน้ำท่วมแม่น้ำทำให้สะพานทั้ง 6 แห่งถูกทำลาย ท่าเรือปากแม่น้ำก็ถูกทำลายไปและไม่มีการสร้างใหม่ กิจกรรมสันทนาการที่นิยม คือการล่องเรือเจ็ต ตกปลา และมีหุบเขาลึก ที่มีกิจกรรมผจญภัยอย่างเช่นการเล่นบันจีจัมป์ เป็นต้น นอกจากนั้นยังเคยเป็นสถานที่ถ่ายทำภาพยนตร์ของปีเตอร์ แจ็กสัน เรื่อง ""
พระครูสุวิชานวรวุฒิ (ปี้ ทินฺโน)

พระครูสุวิชานวรวุฒิ หรือ หลวงพ่อปี้ ฉายา ทินฺโน 15 ตุลาคม พ.ศ. 2445 - 11 มกราคม พ.ศ. 2517) พระเกจิอาจารย์ชาวสุโขทัย ที่มีวิทยาคมเป็นที่เลื่องลือ มีประวัติการเดินทางธุดงค์เป็นเวลาหลายปี ในหลายจังหวัด คือ เมืองร่างกุ้ง ประเทศพม่า ปาดังเบซา ประเทศมาเลเซีย เป็นต้น เป็นพระที่มีความเพียรสูง เคร่งครัดในพระธรรมวินัยและมีความมานะอดทนเป็นเลิศ ท่านเป็นศิษย์พระราชประสิทธิคุณ (ทิม ยสทินฺโน) แห่งวัดราชธานี และอดีตเจ้าคณะจังหวัดสุโขทัย เคยเข้าร่วมรับเสด็จพระบาทสมเด็จพระเจ้าอยู่รัชกาลที่ 9 ในคราวเสด็จประพาสเป็นประธานเปิดพิพิธภัณฑ์สถานแห่งชาติรามคำแห่ง จังหวัดสุโขทัย เมื่อ 25 มกราคม พ.ศ. 2507 และถวายพระซุ้มกอ จำนวน 999 องค์ ดังปรากฏข้อมูลว่า "...เวลาประมาณ 13.30 น. อธิบดีกรมศิลปากรนำเสด็จออกจากบริเวณพิพิธภัณฑ์สถานฯ ทรงพระราชดำเนินโดยพระบาทไปตามถนนระหว่างพิพิธภัณฑ์สถานฯ ไปยังวัดมหาธาตุ มีประชาชนเฝ้าอยู่เนืองแน่นสองฟากถนน พระบาทสมเด็จพระเจ้าอยู่หัวและสมเด็จพระนางเจ้า ฯ พระบรมราชินีนาถ ทรงจุดธูปเทียน สักการะพระมหาธาตุเสร็จแล้ว พระครูวิชานวรวุฒิ (ปี้) ถวายพระพิมพ์แบบซุ้ม ก. จำนวน 999 องค์ ทรงรับแล้ว เสด็จพระราชดำเนินทอดพระเนตร..." 
ประวัติ.
กำเนิด.
พระครูสุวิชานวรวุฒิ มีนามเดิมก่อนบวชว่า ปี้ ชูสุข (คำว่า "ปี้" หมายถึง เงินตราสมัยโบราณ) เกิดเมื่อวันพุธที่ 15 ตุลาคม พ.ศ. 2445 ตรงกับวันขึ้น 14 ค่ำ เดือน 11 ปีขาล ณ ตำบลลานหอย อำเภอบ้านด่านลานหอย จังหวัดสุโขทัย 
การศึกษา.
การศึกษาแต่เดิมส่วนใหญ่เป็นการศึกษาในวัด ที่มีพระ หรือฑิตที่ลาสิกขาไปเป็นผู้สอน หลวงพ่อปี้ ทินฺโน ในวัยเยาว์ คือเมื่ออายุประมาณ 12 ปี ทางครอบครัวบิดามารดา ได้นำไปฝากไว้กับพระอธิการหน่าย น้อยผล เจ้าอาวาสวัดเชิงคีรี ตำบลลานหอย อำเภอบ้านด่านลานหอย จังหวัดสุโขทัย โดยเริ่มแรกได้เรียนหนังสือมูลบทบรรพกิจเบื้องต้น ทั้งหนังสือไทยและหนังสือขอม หลวงพ่อปี้ ในวัยเยาว์มีความสามารถอ่านเขียนหนังสือไทยและหนังสือขอมได้เป็นอย่างดี จนเป็นที่พอใจของพระผู้สอน และทางครอบครัว ต่อมาเมื่ออายุได้ 16 ปี จึงได้กลับบ้านเพื่อไปประกอบอาชีพทางการเกษตรอันเป็นอาชีพของครอบครัว 
อุปสมบท.
เมื่อวันที่ 10 พฤษภาคม 2465 หลวงพ่อปี้ ทินฺโน เมื่ออายุครบบวช 20 ปี จึงเข้ารับการอุปสมบท ณ พัทธสีมา วัดสังฆาราม ตำบลบ้านด่าน อำเภอบ้านด่านลานหอย จังหวัดสุโขทัย มีพระครูวินัยสาร (ทิม ยสฺทินโน)วัดราชธานี เจ้าคณะอำเภอเมืองสุโขทัย เป็นพระอุปัชฌาย์ พระอธิการน้อย เป็นพระกรรมวาจาจารย์ ได้ฉายาว่า ทินโน เมื่ออุปสมบทแล้วได้จำพรรษาอยู่ที่วัดเชิงคีรี ตำบลลานหอย อำเภอบ้านด่านลานหอย จังหวัดสุโขทัย
มรณภาพ.
หลวงพ่อปี้ ทินโน ได้เกิดอาพาธ จนต้องนำส่งโรงพยาบาล ประกอบกับชราภาพ ท่านจึงมรณภาพด้วยโรคไตไม่ทำงาน และหัวใจวาย เมื่อวันที่ 11 มกราคม พ.ศ. 2517 ณ โรงพยาบาลสุโขทัย ด้วยอาการสงบ สิริอายุ 71 ปี 2 เดือน 26 วัน
หลุยส์ เดอ บรอย

หลุยส์-วิกตอร์-ปีแยร์-แรมง ดยุกที่ 7 แห่งบรอย ([də bʁɔj] [də bʁœj] ; FRS; 15 สิงหาคม ค.ศ. 1892- 19 มีนาคม ค.ศ. 1987) เป็นนักฟิสิกส์และนักวิทยาศาสตร์รางวัลโนเบลชาวฝรั่งเศส เป็นสมาชิกคนที่ 16 ที่ได้รับเลือกตั้งให้ดำรงตำแหน่ง seat 1 ของบัณฑิตยสถานฝรั่งเศส เมื่อ ค.ศ. 1944 รวมถึงเป็นเลขาธิการตลอดชีพของสมาคมวิทยาศาสตร์แห่งฝรั่งเศส
ปี ค.ศ. 1945 เดอ บรอย ได้เป็นที่ปรึกษาของ French High Commission of Atomic Energy จากความพยายามเชื่อมโยงอุตสาหกรรมกับวิทยาศาสตร์เข้าด้วยกัน เขาเป็นผู้ก่อตั้งศูนย์กลศาสตร์ประยุกต์ที่ สถาบันอ็องรี ปวงกาเร เป็นแรงบันดาลใจให้ก่อตั้งสถาบันนานาชาติวิทยาการควอนตัมโมเลกุล (International Academy of Quantum Molecular Science) และได้เป็นสมาชิกชุดแรกๆ ของสถาบันนี้ เดอ บรอย ได้รับรางวัลคาลิงกา (Kalinga Prize) จากองค์การยูเนสโกเมื่อปี ค.ศ. 1952 สำหรับผลงานที่ทำให้ความรู้ด้านวิทยาศาสตร์เป็นที่นิยมอย่างกว้างขวาง เขาได้รับเลือกเป็นสมาชิกต่างชาติในราชสมาคมแห่งลอนดอนเมื่อวันที่ 23 เมษายน ค.ศ. 1953 ปี ค.ศ. 1961 เขาได้รับบรรดาศักดิ์อัศวินแห่งแกรนด์ครอส 
ผลงานทฤษฎีทางฟิสิกส์ที่สำคัญ ได้แก่
รอยัลเพนส์

รอยัลเพนส์ (โดยตัวอาร์สะกดด้วยสัญลักษณ์ Rx เป็น "℞oyal Pains") มีชื่อไทยว่า "แฮงค์ ยอดคุณหมอมือทอง" เป็นภาพยนตร์ซีรีส์ทางการแพทย์-ขบขัน อเมริกัน ออกอากาศทางช่องยูเอสเอเนตเวิร์กตั้งแต่ปี พ.ศ. 2552 นำแสดงโดย มาร์ก ฟิวเออร์สไตน์
ฟิวเออร์สไตน์รับบทเป็น แฮงค์ ลอว์สัน แพทย์ประจำห้องฉุกเฉินของโรงพยาบาลใหญ่ในนิวยอร์ก ที่ถูกไล่ออกจากงานเนื่องจากตัดสินใจทำการช่วยชีวิตเด็กข้างถนนที่ประสบอุบัติเหตุ แทนที่จะช่วยชีวิตผู้บริหารโรงพยาบาลที่ถูกส่งเข้าห้องฉุกเฉินในเวลาเดียวกัน แฮงค์ปลีกตัวไปพักผ่อนในย่านแฮมป์ตัน ชุมชนบ้านพักตากอากาศของผู้มีอันจะกิน ทางตะวันออกของลองไอแลนด์ รัฐนิวยอร์ก พร้อมกับ เอแวน ลอว์สัน (รับบทโดย พอโล คอนสแตนโซ) น้องชายนักบัญชี ทั้งคู่ตัดสินใจเริ่มธุรกิจ "แพทย์ตามสั่ง" หรือบริการการแพทย์ส่วนตัว (concierge medicine) โดยมี ดีเวีย (รับบทโดย เรชมา เศรษฐี) นักเทคนิคการแพทย์เชื้อสายอินเดีย เป็นผู้ช่วยแพทย์ ในขณะเดียวกันแฮงค์ก็ได้พบรักกับ จิล (รับบทโดย จิล ฟลินต์) ผู้บริหารโรงพยาบาลท้องถิ่นที่มีอุดมการณ์ที่จะตั้งคลินิกรักษาโรคให้กับชุมชนโดยไม่ต้องเสียค่าใช้จ่าย
รอยัลเพนส์เป็นภาพยนตร์โทรทัศน์เรื่องหนึ่งที่ได้รับความนิยมสูง ตอนปฐมทัศน์มียอดผู้ชมถึง 5.57 ล้านคน และมียอดเพิ่มขึ้นในสัปดาห์ที่สองและสามเป็น 5.59 และ 6.5 ล้านคน ตามลำดับ ถึงปัจจุบันออกอากาศไปแล้ว 2 ฤดูกาล จำนวน 30 ตอน และมีการสร้างอีก 18 ตอน ในฤดูกาลที่สาม
พระมงคลสุนทร (โถม กลยาโณ)

พระมงคลสุนทร (โถม กลยาโณ) อดีตเจ้าอาวาสวัดธรรมปัญญาราม อดีตเจ้าคณะจังหวัดสุโขทัย เป็นพระเกจิคณาจารย์ชาวสุโขทัย หลวงปู่โถม เป็นพระที่มีวิชาแก่กล้า เก่งทั้งทางด้านวิปัสสนากรรมฐานและพุทธาคม ทั้งยังมีความรู้ในเรื่องของการปั้นพิมพ์และการหล่อพระแบบโบราณ ท่านได้จัดสร้างวัตถุมงคลออกมาจำนวนมาก ซึ่งเป็นที่นิยมแสวงหากันมากในหมู่ศิษย์ ด้วยเพราะมีพุทธานุภาพสูงด้านเมตตามหานิยม และคงกระพันแคล้วคลาด หลวงปู่โถมมีลูกศิษย์มากมายในจังหวัดสุโขทัยและจังหวัดในแถบหัวเมืองภาคเหนือแทบทุกจังหวัด
ประวัติ.
กำเนิด.
พระมงคลสุนทร มีนามเดิมว่า โถม ขำแย้ม เกิดเมื่อวันจันทร์ที่ 30 พฤษภาคม 2464 ตรงกับเดือน 6 ปีระกา ที่หมู่ 3 ตำบลโตนด อำเภอคีรีมาศ จังหวัดสุโขทัย 
การศึกษา.
พระมงคลสุนทร ในวัยเยาวร์ เมื่อถึงวัยสำควร ได้เข้ารับการศึกษา และ สำเร็จการศึกษาระดับชั้นประถมศึกษาปีที่ 3 จากโรงเรียนประชาบาล วัดวาลุการาม ตำบลโตนดอำเภอคีรีมาศ จังหวัดสุโขทัย เมื่อ พ.ศ,2473
อุปสมบท.
เมื่ออายุ 20 ปีบริบูรณ์ ได้เข้าพิธีอุปสมบท เพื่อตอบแทนพระคุณบุพการี วันที่ 17 เมษายน 2484 ณ พัทธสีมาวัดวาลุการาม ตำบลโตนดอำเภอคีรีมาศ จังหวัดสุโขทัยซึ่งเป็นวัดบ้านเกิด โดยมีพระครูคีรีมาศเมธี วัดวาลุการาม เป็นพระอุปัชฌาย์ 
สมณศักดิ์ ปกครอง.
ลำดับสมณศักดิ์ 
มรณภาพ.
พระมงคลสุนทร หรือหลวงปู่โถม กลฺยาโณ ได้ละสังขารลงอย่างสงบ หลังจากเข้ารับการรักษาอาการอาพาธด้วยโรคชรา ที่ห้องไอซียู โรงพยาบาลสุโขทัย เมื่อเวลา 14.08 น. ของวันวันที่ 6 ตุลาคม พ.ศ. 2548 สิริอายุ 84 พรรษา 64
อีอาร์ (ภาพยนตร์ชุดทางโทรทัศน์)

อีอาร์  เป็นรายการโทรทัศน์ทางการแพทย์อเมริกัน ริเริ่มโดยไมเคิล ไครช์ตัน ร่วมมือกับแอมบลินเอนเตอร์เทนเมนต์ของสตีเวน สปีลเบิร์ก และวอร์เนอร์บราเธอร์ส ออกอากาศทางเอ็นบีซีต่อเนื่องกัน 15 ฤดูกาล ตั้งแต่ปี ค.ศ. 1994 ถึง 2009 เนื้อเรื่องกล่าวถึงการทำงานของบุคลากรในห้องฉุกเฉิน (emergency room หรือ ER) ของโรงพยาบาลแห่งหนึ่งในชิคาโก รัฐอิลลินอย ซึ่งมีผู้ป่วยฉุกเฉินเข้ามารับการรักษาตลอดทั้งวัน
ไครช์ตันร่างบทภาพยนตร์เรื่องนี้มาตั้งแต่ปี 1974 จากประสบการณ์ส่วนตัวที่เคยเป็นแพทย์ประจำห้องฉุกเฉิน และได้พิจารณาที่สร้างภาพยนตร์จากบทนี้ หลังการทำงานร่วมกับสตีเวน สปีลเบิร์ก ใน "จูราสสิกปาร์ก" (1993) แต่ได้ตัดสินใจสร้างเป็นภาพยนตร์โทรทัศน์แทน
ซูถง

ซูถง (#เปลี่ยนทาง , เกิด พ.ศ. 2507) เป็นนามปากกาของนักเขียนชาวจีนชื่อ 童忠贵 
ซูถงถูกเรียกว่าเป็นหนึ่งในนักเขียนที่เป็นผู้บุกเบิกงานเขียนยุคใหม่ของประเทศจีน เขามีผลงานเขียนนิยาย 7 เล่ม และเรื่องสั้นกว่า 200 เรื่อง ผลงานหลายส่วนได้ถูกแปลออกมาในภาษาอังกฤษ เยอรมัน อิตาลี และฝรั่งเศส
หนังสือที่เป็นรู้จักดีคือ 妻妾成群 (Wives and Concubines) ตีพิมพ์ในปี พ.ศ. 2533 และมีการนำมาแปลและดัดแปลงในไทยในชื่อ มงกุฎดอกส้ม โดย ถ่ายเถา สุจริตกุล ตีพิมพ์โดยสำนักพิมพ์แสงดาว และมีการนำมาแปลในชื่อ ผู้หญิงคนที่สี่ชิงโคมแดง โดย จิตราภรณ์ วนัสพงศ์ ในปี 2537 และได้ถูกนำมาทำเป็นภาพยนตร์ในชื่อ "Raise the Red Lantern" (大红灯笼高高挂, Dà Hóng Dēnglóng Gāogāo Guà) ของจาง อี้โหมว
ออซัม คอง

คีอา มิเชล สตีเวนส์ (Kia Michelle Stevens) เกิดวันที่ 4 กันยายน ค.ศ. 1977 เป็นนักมวยปล้ำอาชีพชาวอเมริกันเชื้อสายแอฟริกัน เป็นนักมวยปล้ำของโทเทิล นอนสต็อป แอคชั่น เรสต์ลิง (TNA) ใช้ชื่อว่า ออซัม คอง (Awesome Kong) ในเดือนธันวาคม 2010 ได้เซ็นสัญญาให้กับสมาคม WWE ใช้ชื่อว่า คาร์มา (Kharma) เปิดตัวครั้งแรกในเอ็กซ์ตรีมรูลส์ (2011) โดยมาเล่นงานมิเชล แมคคูล หลังจากที่แมคคูลแพ้ให้กับเลย์ลา ต่อมาไม่นานเธอได้ตั้งครรภ์และต้องพักการปล้ำเป็นเวลา 9 เดือน ในรอยัลรัมเบิล (2012) เธอได้เข้าร่วมแมตช์รอยัลรัมเบิล เป็นลำดับที่21 แต่ก็ตกรอบไป ในเดือนกรกฎาคม 2012 เธอได้ถูกไล่ออกจาก WWE และได้ย้ายกลับไป TNA อีกครั้งในปี 2015 ในชื่อเดิม ออซัม คอง
วันที่ 30 พฤษภาคม 2011 เธอได้ประกาศว่าเธอตังครรภ์ลูกคนแรก เธอได้เผยความจริงกับสำนักข่าว TMZ แล้วว่าเธอได้แท้งลูกในท้องจากเดิมที่มีข่าวว่าเธอได้คลอดลูกเมื่อวันที่ 31 ธันวาคม เรื่องทุกอย่างกลับไม่เป็นไปตามนั้น หลังจากเธอยอมเปิดใจกับสำนักข่าว TMZ ว่าความจริงแล้วเธอแท้งลูกในท้องของเธอและไม่ได้คลอดออกมาแต่อย่างใด เธอบอกกับ TMZ ว่าเธอเสียใจมากกับการสูญเสียลูกไปและทำให้เธอโกหกต่อเพื่อนๆของเธอว่าเธอคลอดลูกออกมาโดยมีสุขภาพแข็งแรงสมบูรณ์ เพราะจิตใจของเธอสับสนมากและไม่กล้าที่จะเปิดเผยความจริงต่อสาธารณชน หลังจากที่เธอประกาศออกโทรทัศน์ไปแล้วว่าเธอได้ตั้งครรภ์ เธอสามารถทำใจได้ในที่สุด และต้องการช่วยเหลือผู้หญิงคนอื่นที่ต้องพบกับประสบการณ์แบบเดียวกับเธอ และบอกกับ TMZ อีกว่าเธอได้บริจาคเงินให้กับหลายๆ หน่วยงานที่เกี่ยวข้องแล้ว และเธอจะเปิดเผยรายละเอียดเกี่ยวกับหน่วยงานการกุศลของเธอทาง ทวิตเตอร์ ในอนาคตอันใกล้นี้
แจ็ก คอลลิสัน

แจ็ก เดวิด คอลลิสัน (เกิดวันที่ 2 ตุลาคม ค.ศ. 1988) เป็นอดีตนักฟุตบอลชาวเวลส์ ตำแหน่งกองกลาง ปัจจุบันเป็นผู้จัดการทีมเวสต์แฮม ยูไนเต็ดชุดอายุต่ำกว่า 16 ปี
โดยคอลลิสันเคยเล่นในระดับพรีเมียร์ลีกให้กับเวสต์แฮม ยูไนเต็ดในตำแหน่งกองกลาง ก่อนจะย้ายลงไปเล่นในลีกเดอะ แชมเปียนชิพกับวีแกน แอธเลติกในช่วงท้ายของฤดูกาล 2013-2014 ด้วยสัญญายืมตัว จากนั้นได้เซ็นสัญญากับสโมสร อิปสวิช ทาวน์ในปี 2014 และเล่นให้กับปีเตอร์โบโร ยูไนเต็ด เป็นสโมสรสุดท้ายในฤดูกาล 2015–2016
คอลลิสันเป็นผลผลิตจากสถาบันเยาวชนของเวสต์แฮมที่มีความก้าวหน้าอย่างรวดเร็ว จากนักฟุตบอลฝึกหัดก้าวสู่ทีมชุดใหญ่ เล่นในพรีเมียร์ลีก เมื่อเขาอายุได้เพียง 16 ปี เขาเล่นได้หลายตำแหน่งในแผงกองกลาง
สแลมไมเวอร์เซรี่ VIII

<ns>0</ns>
 <revision>
 <parentid>9671205</parentid>
 <timestamp>2024-11-17T10:11:13Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11940893</origin>
 <model>wikitext</model>
 <format>text/x-wiki</format>
สแลมไมเวอร์เซรี่ VIII  เป็นรายการเพย์-เพอร์-วิวมวยปล้ำอาชีพ ของ โทเทิล นอนสต็อป แอคชั่น เรสต์ลิง (TNA) โดยจะจัดในวันที่ 13 มิถุนายน ค.ศ. 2010 ที่ TNA Impact! Zone เมือง Orlando, Florida โดยจัดต่อจากศึก แซซริฟฟิค (2010) เป็นครั้งที่ 6 ของศึกสแลมไมเวอร์เซรี่ โดยเป็นรวมนักมวยปล้ำจากสมาคม TNA
โอกาดะ อิโซ

โอกาดะ อิโซ (; โรมาจิ: "Okada Izō"; 14 กุมภาพันธ์ ค.ศ. 1832 - 3 มิถุนายน ค.ศ. 1865) เป็นซามูไรชาวญี่ปุ่นในช่วงปลายยุคเอโดะ เป็นหนึ่งในสี่นักฆ่าที่โดดเด่นที่สุดในยุค บากูมัตสึ เขาเป็นสมาชิกของโทซะคินโนโท (土佐勤王党, กลุ่มลัทธิจักรพรรดินิยมโทซะ, กลุ่มผู้จงรักภักดีต่อโทซะ) ในบ้านเกิดของเขา แคว้นศักดินาโทซะ อิโซและ ทะนะกะ ชินเบ มีบทบาทใน เกียวโต ในฐานะนักฆ่าภายใต้การนำของ ทาเกจิ ซูอิซัง
ทาเกจิ ซูอิซัง

ทาเกจิ ซูอิซัง (; โรมาจิ: "Takechi Zuizan") (24 ตุลาคม ค.ศ. 1829 – 11 พฤษภาคม ค.ศ. 1865) หรือที่รู้จักกันในชื่อ ทาเกจิ ฮัมเปตะ (; โรมาจิ: "Takechi Hanpeita") เป็นซามูไรชาวแคว้นศักดินาโทซะในช่วงยุคบากูมัตสึของประเทศญี่ปุ่น 
ทาเกจิ ซูอิซัง เป็นผู้นำกลุ่มโทซะคินโนโท หรือ "กลุ่มผู้ภักดีแห่งโทซะ" ซึ่งสนับสนุนแนวคิด "ซนโนโจอิ" หรือ "เทิดทูนจักรพรรดิ ขับคนป่าเถื่อน" และเพื่อให้บรรลุวัตถุประสงค์ดังกล่าว เขาได้พยายามเข้ามามีอำนาจควบคุมแคว้นโทซะและพยายามดึงซากาโมโตะ เรียวมะ เพื่อนซามูไรหัวหน้าชาวแคว้นโทซะ ให้เข้าร่วมกลุ่มด้วย ต่อมาเมื่อทางแคว้นโทซะดำเนินการกวาดล้างซามูไรระดับล่างที่สนับสนุนแนวคิดซนโนโจอิ ทาเกจิได้ถูกจับกุมเนื่องจากต้องสงสัยว่าเป็นผู้อยู่เบื้องหลังการลอบสังหารโยชิดะ โทโย อดีตขุนนางชั้นสูงของแคว้นโทซะซึ่งมีแนวคิดปฏิรูปประเทศด้วยการยอมค้าขายกับต่างชาติ และถูกตัดสินให้จบชีวิตตนเองด้วยการคว้านท้อง
อนึ่ง นอกจากจะเป็นผู้นำกลุ่มโทซะกินโนโตแล้ว ทาเกจิ ซูอิซัง ยังเป็นหัวหน้าของโอกาดะ อิโซ และทะนะกะ ชินเบ ผู้เป็น 2 ใน 4 มือสังหารผู้ลือชื่อในยุคบากูมัตสึ
ออกแลนด์

ออกแลนด์ (/ˈɔːklənd/) ในภาษาเมารีออกแลนด์มีชื่อว่า Tamaki-Makau-Rau แปลว่า หญิงสาวที่มีผู้มาขอความรักถึง 100 คน
เป็นเขตเมืองที่ใหญ่ที่สุดในประเทศนิวซีแลนด์ มีประชากรประมาณ 1,531,700 คน ณ ปี 2024 คิดเป็นร้อยละ 31 ของประเทศ ออกแลนด์เป็นเมืองที่มีประชากรมากที่สุดในประเทศนิวซีแลนด์ และเป็นเมืองที่มีขนาดใหญ่เป็นอันดับห้าในภูมิภาคโอเชียเนีย
วรรษพร วัฒนากุล

วรรษพร วัฒนากุล ชื่อเล่น เอี๊ยม เกิดวันที่ 13 ตุลาคม พ.ศ. 2530 เป็นนักแสดง และผู้ประกาศเข้ารายการ ทางช่อง 7 HD เข้าสู่วงการบันเทิงจากเวทีประกวดเส้นทางบันเทิง ค้นหาพิธีกรหน้าใหม่ และ การประกวดมิสไทยแลนด์ยูนิเวิร์ส 2010 (ปี 2553) ได้ตำแหน่งรองอันดับ 1 และตำแหน่ง Miss Earth-Water พร้อม Miss Photogenic จากการประกวดมิสเอิร์ธ 2010 ที่ประเทศเวียดนาม และได้เซ็นสัญญาเป็นนักแสดงของช่อง 7 HD มีผลงานละครเรื่องแรกคือ "ป่านางเสือ" และมีผลงานละครเรื่องต่อมาคือ "มือปราบมหาเฮี้ยน", "คุณแม่เฉพาะหน้า คุณย่าเฉพาะกิจ", "สาปดอกสร้อย", "คิวปิด ตัวกวนป่วนรัก" และ "บ่วงสไบ" มีผลงานแสดงในมิวสิกวิดีโอ "คุ้น คุ้น" ของแหนม รณเดช และ "น้ำเน่า" ของแอม เสาวลักษณ์
ประวัติ.
วรรษพรภูมิลำเนาเป็นคนจังหวัดเชียงราย มีพี่น้องเป็นผู้หญิงทั้งหมด 3 คน จบการศึกษาระดับมัธยมปลายจากโรงเรียนเตรียมอุดมศึกษา และระดับปริญญาตรีจากคณะนิเทศศาสตร์ จุฬาลงกรณ์มหาวิทยาลัย สาขาวิชาสื่อสารการแสดง (เกียรตินิยมอันดับหนึ่ง)
ตำบลเสาไห้

เสาไห้ เป็นตำบลหนึ่งในอำเภอเสาไห้ จังหวัดสระบุรี องค์กรปกครองส่วนท้องถิ่นในพื้นที่ คือ เทศบาลตำบลเสาไห้ ครอบคลุมพื้นที่ตำบลเสาไห้ทั้งตำบล
ประวัติ.
จากหลักฐานอ้างอิงหนังสือเสด็จประพาสต้น เมื่อครั้งกระนั้นในบริเวณนี้เป็นเพียงหมู่บ้านเล็กที่ชื่อว่า บ้านไผ่ล้อมน้อย มิได้มีความสำคัญใดเลย ต่อมาเกิดการฉุดลากนำเสาร้องไห้มาไว้ที่วัดสูง ทำให้มีผู้มาสักการะมากมาย จนต่อได้เปลี่ยนชื่อเป็น "ตำบลเสาไห้" ในที่สุด 
หมู่บ้าน.
เขตปกครองแบ่งเป็น 7 หมู่บ้าน ปัจจุบันเทศบาลได้จัดตั้งชุมชนในเขตเทศบาลจำนวน 7 ชุมชน คือ
ช่องแคบโดเวอร์

ช่องแคบโดเวอร์  หรือ ช่องแคบกาแล ([pɑ d(ə) kalɛ]; ,) เป็นส่วนที่แคบที่สุดของช่องแคบอังกฤษ โดยมีส่วนที่แคบที่สุดมีความกว้างเพียง 34 กิโลเมตรระหว่างเซาท์ฟอร์แลนด์ (South Foreland) ที่ตั้งอยู่ห่างจากเมืองโดเวอร์ในเทศมณฑลเคนต์ของสหราชอาณาจักร 6 กิโลเมตร กับแหลมกรีเน (Cap Gris Nez) ใกล้เมืองกาแลในจังหวัดปาดกาแลของประเทศฝรั่งเศส โดย ณ จุดนี้เอง ที่มีผู้คนมากมายมาท้าทายด้วยการว่ายน้ำข้ามช่องแคบอังกฤษ
การเดินเรือ.
การเดินเรือจากมหาสมุทรแอตแลนติกไปยังทะเลเหนือและทะเลบอลติกส่วนใหญ่จะผ่านช่องแคบโดเวอร์ มากกว่าจะใช้เส้นทางทางตอนเหนือของสกอตแลนด์ที่อ้อมกว่าและอันตรายกว่า ทำให้ช่องแคบโดเวอร์เป็นทางน้ำที่มีการเดินเรือคับคั่งที่สุด โดยมีเรือพาณิชย์กว่า 400 ลำเดินทางผ่านช่องแคบนี้ในแต่ละวัน ซึ่งก่อให้เกิดปัญหาด้านความปลอดภัยอย่างมาก โดยมียามฝั่งอังกฤษคอยดูแลความเรียบร้อยในการเดินเรือตลอด 24 ชั่วโมง
นอกจากเรือที่เดินทางไปมาระหว่างมหาสมุทรแอตแลนติกกับทะเลเหนือแล้ว ยังมีเรือข้ามฟากเดินทางระหว่างเมืองโดเวอร์กับเมืองกาแลและบูลอญ-ซูร์-แมร์ โดยเรือข้ามฟากเคยเป็นวิธีเดียวในสำหรับผู้เดินทางทางรถยนต์ในการข้ามช่องแคบอังกฤษก่อนการเปิดให้บริการอุโมงค์ลอดช่องแคบอังกฤษที่ขุดลึกไปจากก้นทะเล 45 เมตร
มาอาซิน

มาอาซิน (Maasin) เป็นเมืองในจังหวัดตีโมกเลเต ประเทศฟิลิปปินส์ เป็นเมืองหลักและเมืองท่า ตั้งอยู่บนฝั่งตะวันตกเฉียงใต้ของเกาะเลย์เต จากการสำรวจประชากร ใน ค.ศ. 2007 มีประชากร 79,737 คน
หนังสือเดินทางญี่ปุ่น

หนังสือเดินทางญี่ปุ่น เป็นหนังสือเดินทางที่ออกให้แก่พลเมืองญี่ปุ่นที่จะเดินทางออกนอกประเทศ
ชนิดของหนังสือเดินทาง.
หนังสือเดินทางของประเทศญี่ปุ่นที่ออกหลังวันที่ 20 มีนาคม 2549 จะเป็นหนังสือเดินทางอิเล็กทรอนิกส์ทั้งหมด
ลักษณะทางกายภาพ.
หนังสือเดินทางของประเทศญี่ปุ่นจะมีตราแผ่นดินระบุไว้ที่หน้าปก และจะมีคำเป็นภาษาญี่ปุ่นระบุไว้ด้านบนว่า "นิปปงโกะกุ เรียวเก็ง" (; โรมาจิ: "nipponkoku ryoken") มีความหมายว่า "หนังสือเดินทางแห่งญี่ปุ่น" หนังสือเดินทางสำหรับผู้ที่มีอายุ 5 ปีจะมีสีน้ำเงินเข้ม ส่วนผู้ที่มีอายุ 10 ปีจะมีสีเลือดหมู ยกเว้นหนังสือเดินทางอย่างเป็นทางการ จะใช้สีเขียวเข้ม และหนังสือเดินทางทูต จะมีสีน้ำตาลเข้ม
หมายเหตุในหนังสือเดินทาง.
หนังสือเดินทางมีหมายเหตุจากประเทศญี่ปุ่นไปยังหน่วยงานรับผิดชอบประเทศอื่น ๆ ทั้งหมดที่ระบุถือเป็นพลเมืองของประเทศญี่ปุ่นและขอให้บุคคลที่ถือหนังสือเดินทางนั้นได้รับอนุญาตให้ผ่านและได้รับการรับรองตามมาตรฐานสากล
ในหนังสือเดินทางญี่ปุ่น มีระบุดังนี้:
"日本国民である本旅券の所持人を通路故障なく旅行させ、かつ、同人に必要な保護扶助を与えられるよう、関係の諸官に要請する。"
"The Minister for Foreign Affairs of Japan requests all those whom it may concern to allow the bearer, a Japanese national, to pass freely and without hindrance and, in case of need, to afford him or her every possible aid and protection."
"ถึงบรรดาผู้เกี่ยวข้อง กระทรวงการต่างประเทศแห่งญี่ปุ่นร้องขอให้ท่านอนุญาตให้ผู้ถือหนังสือนี้ ซึ่งเป็นชนชาติญี่ปุ่น ได้ผ่านไปโดยเสรีและปราศจากอุปสรรค และถ้าจำเป็น ก็โปรดช่วยเหลือและให้ความคุ้มกันผู้ถือหนังสือนั้นอย่างถึงที่สุดด้วย"
ภาษา.
หนังสือเดินทางญี่ปุ่นจะพิมพ์ในภาษาญี่ปุ่นและภาษาอังกฤษ ยกเว้นคำเตือนในส่วนท้ายของหนังสือเดินทาง (เช่นในหน้า 51 ของหนังสือเดินทางแบบธรรมดา) ซึ่งจะมีการพิมพ์เป็นภาษาญี่ปุ่นเท่านั้น
นามสกุล, ชื่อ และข้อมูลส่วนบุคคลอื่น ๆ (เช่น ภูมิลำเนา) จะบ่งไว้เป็นอักษรละตินพิมพ์ใหญ่ด้วย ชื่อของคนในภาษาญี่ปุ่นจะเขียนอยู่ในหลักทับศัพท์ตามระบบอักษรโรมัน แต่จะมีการยกเว้นบางกรณี ในกรณีที่มีชื่อเป็นอักษรคะตะคะนะ ชื่อชาวต่างชาติ (กรณีคู่สมรสหรือบุตรเป็นชาวต่างชาติ) อาจใช้เป็นชื่อเดิมในอักษรลาตินตามที่มีปรากฏอยู่ในเอกสารราชการ
ลายมือชื่อจะเป็นภาษาใด ๆ ก็ได้ ตามแต่บุคคลผู้ลงนั้นปรารถนา
แม่น้ำปรุต

แม่น้ำปรุต  เป็นแม่น้ำในยุโรปตะวันออก มีต้นน้ำอยู่ที่เทือกเขาคาร์เพเทียน ทางตะวันตกเฉียงใต้ของประเทศยูเครน ไหลไปทางตะวันออกเฉียงใต้ตามพรมแดนด้านตะวันออกของประเทศโรมาเนีย ลงสู่แม่น้ำดานูบใกล้เมืองแรนี ใต้เมืองกาลัตส์ลงไป ห่างจากทะเลดำ 121 กิโลเมตร แม่น้ำมีความยาวรวม 953 กม.
แม่น้ำไซโอโท

แม่น้ำไซโอโท  เป็นแม่น้ำตอนกลางและใต้ของรัฐโอไฮโอ สหรัฐอเมริกา มีความยาว 231 ไมล์ (372 กม.) ต้นน้ำอยู่ในออเกลซเคาน์ตี ไหลไปทางตะวันออก แล้ววกลงทางใต้ ผ่านเมืองโคลัมบัสและเมืองชิลิคอที ลงสู่แม่น้ำโอไฮโอที่เมืองพอร์ตสมัท ทางตอนใต้ของไซโอโทเคาน์ตี
วิกทอเรีย (เซเชลส์)

วิกทอเรีย  หรือในบางครั้งเรียก พอร์ตวิกทอเรีย  เป็นเมืองหลวงของประเทศเซเชลส์ (เมืองหลวงที่เล็กที่สุดในแอฟริกา) ตั้งอยู่ทางทิศเหนือ-ตะวันออกของเกาะมาเฮ ที่เป็นเกาะสำคัญของหมู่เกาะ จากข้อมูลใน ค.ศ. 2010 มีประชากร 26,450 คน จากประชากร 99,202 คนของประเทศ วิกทอเรียมีสนามบินนานาชาติเซเชลส์ที่ก่อสร้างเสร็จในปี ค.ศ. 1871
สินค้าส่งออกที่สำคัญได้แก่ วานิลลา มะพร้าว น้ำมันมะพร้าว สบู่ และ ปุ๋ยขี้นก
ทะเลสาบยังกิเว

ทะเลสาบยังกิเว  เป็นทะเลสาบที่ใหญ่เป็นอันดับ 2 ของประเทศชิลี มีเนื้อที่ประมาณ 860 ตร.กม. (330 ตร.ไมล์) อยู่ในจังหวัดยังกิเวและจังหวัดโอซอร์โน มีรูปร่างคล้ายพัด
รัฐนีเดอร์ซัคเซิน

รัฐนีเดอร์ซัคเซิน  หรือ รัฐโลเวอร์แซกโซนี  เป็นหนึ่งในสิบหกรัฐของประเทศเยอรมนี ตั้งอยู่ทางเหนือ-ตะวันตกของประเทศ มีพื้นที่เป็นอันดับ 2 และมีประชากรเป็นอันดับ 4 ใน 16 รัฐของเยอรมนี มีเมืองหลวงของรัฐชื่อฮันโนเฟอร์ จัดตั้งเป็นรัฐเมื่อ ค.ศ. 1946
ไซก์

ไซก์  เป็นภาพยนตร์ชุดแนวสืบสวน-ขบขันอเมริกัน ออกอากาศทางเครือข่ายยูเอสเอเนตเวิร์ก ตั้งแต่ปี ค.ศ. 2006 และเป็นภาพยนตร์ชุดที่มียอดผู้ชมสูงสุดมาตั้งแต่เริ่มออกฉายในปีแรก นำแสดงโดยเจมส์ โรเดย์ รับบทเป็น ชอว์น สเปนเซอร์ นักสืบเอกชนที่รับงานเป็นที่ปรึกษาคดีอาชญากรรมให้กับกรมตำรวจแซนตาบาร์บารา แคลิฟอร์เนีย สเปนเซอร์เป็นคนช่างสังเกต และจะไขปัญหาคดีฆาตกรรมทุกคดีได้จากรายละเอียดเล็กน้อยที่ทุกคนมองข้าม แต่จะแสร้งทำเป็นว่ามีพลังจิตที่ทำให้มองเห็นภาพการเกิดเหตุการณ์ สเปนเซอร์มีคู่หูชื่อ เบอร์ตัน "กัส" กัสเนอร์ (รับบทโดย ดูเล ฮิลล์) ซีรีส์เรื่องนี้มักได้รับการเปรียบเทียบกับเรื่อง "มังก์" (นักสืบจิตป่วน) ภาพยนตร์ชุดแนวสืบสวนที่ออกอากาศทางช่องเดียวกัน รับบทโดยโทนี ชาลู ที่ออกอากาศมาก่อนหน้า
ภาพยนตร์ชุดนี้มีชื่อภาษาไทยว่า "สืบสะแด่ว แสบคูณสอง" เมื่อออกอากาศทางช่องยูนิเวอร์แซล ใช้ชื่อว่า "ร่างทรงจิตป่วน" ปัจจุบันออกอากาศมาแล้ว 8 ฤดูกาล รวมทั้งสิ้น 121 ตอน
มังก์

มังก์  มีชื่อภาษาไทยว่า "มังค์ นักสืบจิตป่วน" เป็นภาพยนตร์ชุดแนวสืบสวน-ขบขันอเมริกัน ออกอากาศทางช่องยูเอสเอเนตเวิร์กตั้งแต่ปี ค.ศ. 2002 เป็นจำนวน 8 ฤดูกาล จนถึงปี 2009 ตอนจบของซีรีส์ชุดนี้ ซึ่งออกอากาศเมื่อวันที่ 4 ธันวาคม 2009 ได้ทำสถิติเป็นภาพยนตร์ฉายทางเคเบิลทีวีตอนที่มียอดผู้ชมสูงสุด 9.4 ล้านคน ในปี 2008 ซีรีส์ชุดนี้มีสถิติผู้ชมเป็นอันดับสามรองจาก บิ๊ก บราเธอร์ (สหรัฐอเมริกา) ทางช่องซีบีเอส และเรียลลิตีโชว์ Oprah's Big Give ของโอปราห์ วินฟรีย์ ทางช่องเอบีซี
ภาพยนตร์ชุดนี้นำแสดงโดย โทนี ชาลู รับบทเป็น เอเดรียน มังก์ นักสืบของกรมตำรวจซานฟรานซิสโก ที่ถูกพักงานด้วยปัญหาทางจิตเนื่องจากความเศร้าโศก หลังจากเห็นทรูดี มังก์ ภรรยาของเขาถูกคนร้ายวางระเบิดรถยนต์เสียชีวิตไปต่อหน้าต่อตา มังก์กลายเป็นโรคย้ำคิดย้ำทำ (obsessive–compulsive disorder - OCD) เป็นโรคกลัวไปหมดทุกอย่าง ไม่กล้าออกไปไหน เก็บตัวอยู่แต่ในบ้านเป็นเวลาถึงสามปี จนกระทั่งพยาบาลประจำตัวชื่อ ชาโรนา เฟลมมิง (รับบทโดย บิตตี แชรม) ช่วยฟื้นฟูอาการของมังก์จนทุเลา สามารถออกนอกบ้านมาทำงานเป็นนักสืบเอกชน และได้ใช้ความช่างสังเกตของตน ในการช่วยงานตำรวจไขปริศนาในคดีอาชญากรรมต่าง ๆ จากรายละเอียดเล็กน้อยที่ทุกคนมองข้าม โดยความสนับสนุนจากผู้หมวดเลแลนด์ สทอทเทิลมายเออร์ (รับบทโดย เท็ด ลีไวน์) เจ้านายเก่า และแรนดี ดิชเชอร์ (รับบทโดย เจสัน เกรย์-สแตนฟอร์ต) มังก์สามารถคลี่คลายคดีต่าง ๆ ได้ทุกคดี เว้นเพียงคดีเดียวคือ คดีฆาตกรรมภรรยาของเขาเอง
มังก์มีอาการกลัวสารพัด เช่น กลัวความสูง กลัวแมลง กลัวเชื้อโรค กลัวคนแปลกหน้า กลัวการขึ้นบันได กลัวการดื่มนม กลัวหีบเพลงปาก ฯลฯ นับได้ถึง 312 อย่าง และมีนิสัยไม่ชอบความไร้ระเบียบจนอดไม่ได้ที่จะต้องจัดสิ่งของบนโต๊ะ หรือแม้แต่กรอบรูปที่แขวนเอียงข้างฝาเพียงเล็กน้อยให้เข้าที่ตลอดเวลาที่พบเห็น อากัปกิริยาแปลก ๆ ของมังก์สร้างความกระอักกระอ่วนให้กับคนรอบข้าง แต่ก็สร้างความตลกขบขันให้กับซีรีส์ชุดนี้ มังก์ได้รับการรักษาอาการกลัวกับจิตแพทย์ชื่อ ชาลส์ โครเกอร์ (รับบทโดย สแตนลีย์ คาเมล) 
ในช่วงกลางของฤดูกาลที่สาม บทชาโรนาถูกตัดออกไป โดยให้ชาโรนาแต่งงานและย้ายไปอยู่เมืองอื่น มังก์ได้จ้างผู้ช่วยคนใหม่ ชื่อ นาตาลี ทีเกอร์ (รับบทโดย เทรเลอร์ ฮาเวิร์ด) แม่หม้ายลูกติด ที่คอยดูแลมังก์จนถึงตอนจบในฤดูกาลที่แปด ที่มังก์สามารถคลี่คลายคดีฆาตกรรมภรรยาของเขาได้ หลังจากเหตุการณ์ผ่านไป 12 ปี
จากความนิยมในซีรีส์เรื่องนี้ ผู้ผลิตได้สร้างภาคขยาย จำนวน 10 ตอน ชื่อ "Little Monk" กล่าวถึงเรื่องราวในวัยเด็กของมังก์และพี่ชาย ในช่วงปลายทศวรรษ 1960 ถึงต้นทศวรรษ 1970 นอกเหนือจากที่ฉายในฤดูกาลปกติ 125 ตอน
จากการให้สัมภาษณ์ของเดวิด โฮเบอร์แมน ผู้อำนวยการสร้าง กล่าวว่าซีรีส์ชุดนี้เดิมสร้างขึ้นเพื่อออกอากาศทางช่องเอบีซี แต่ได้ย้ายมาออกอากาศทางยูเอสเอเนตเวิร์ก ซึ่งกลายมาเป็นบริษัทลูกของเอ็นบีซี และได้ฉายทางช่องเอ็นบีซี ยูนิเวอร์แซล โฮเบอร์แมนยังกล่าวว่าผู้สร้างได้รับแรงบันดาลใจจากนวนิยายสืบสวนของเซอร์อาร์เธอร์ โคนัน ดอยล์ โดยบทเอเดรียน มังก์ มาจากตัวละครเชอร์ล็อก โฮมส์ ส่วนบทนายแพทย์โครเกอร์ จิตแพทย์ประจำตัวของมังก์ ได้อิทธิพลมาจากตัวละครหมอวอตสัน (นายแพทย์จอห์น เอช. วอตสัน) และบทผู้หมวดสทอทเทิลมายเออร์ ก็มาจากตัวละครนักสืบเลสตราด ในเรื่องเดียวกัน
ปลานิล (สกุล)

ปลานิล  เป็นชื่อสกุลของปลาน้ำจืดในวงศ์ปลาหมอสี (Cichilidae) พบกระจายพันธุ์ในทวีปแอฟริกาจนถึงภูมิภาคตะวันออกกลาง ใช้ชื่อสกุลว่า "Oreochromis" (/ออ-เร-โอ-โคร-มิส/)
โดยที่มาของสกุลนี้ อัลเบิร์ต กึนเธอร์ นักสัตววิทยาชาวเยอรมันได้ตั้งสกุลนี้ขึ้นในปี ค.ศ. 1889 โดยมีลักษณะทางอนุกรมวิธานของสกุลนี้โดยย่อ คือ มีลำตัวป้อมสั้นและแบนข้าง เกล็ดเป็นแบบบางเรียบ มีเส้นข้างลำตัวที่ไม่สมบูรณ์ 2 เส้น มีฟัน 2 หรือหลายแถวที่ขากรรไกรบนและล่าง รูปร่างของฟันแตกต่างกันไปตามแต่ละชนิด ครีบหลังมีก้านครีบเดี่ยวที่เป็นซี่แข็งปลายแหลม จำนวน 14-17 ก้าน ครีบก้นมีก้านครีบเดี่ยวที่เป็นซี่แข็งปลายแหลมจำนวน 3 ก้าน คอดหางมีความกว้างและความยาวใกล้เคียงกัน มีกระดูกสันหลัง 29-32 ข้อ
ต่อมาในปี ค.ศ. 1915 จอร์จ อัลเบิร์ต บุนเลเยอร์ นักสัตววิทยาและนักอนุกรมวิธานชาวเบลเยี่ยมได้ตั้งสกุล "Tilapia" ขึ้น และได้รวมปลาหลายสกุลในวงศ์นี้เข้ามาอยู่ในสกุลนี้ รวมทั้งสกุลปลานิลนี้ด้วย ซึ่งทำให้ครั้งหนึ่งปลาที่อยู่ในสกุลนี้ใช้ได้ชื่อชื่อสกุลว่า "Tilapia" นำหน้าชื่อชนิดกัน และกลายเป็นชื่อพ้องในเวลาต่อมา
ต่อมาในปี ค.ศ. 1983 อีเทลเวนน์ เทรวาวาส นักมีนวิทยาชาวอังกฤษได้ศึกษาลักษณะของปลาในสกุล "Tilapia" เห็นว่าสกุลปลานิลที่กึนเธอร์ตั้งขึ้นมานั้น มีลักษณะทางอนุกรมวิธานที่มีข้อจำกัดเฉพาะและเหมาะสมมากกว่า จึงได้ให้ใช้ชื่อสกุลนี้ตราบมาจนปัจจุบัน โดยปรากฏเป็นผลงานในหนังสือชื่อ Tilapia "fishes of the genera Sarotherodon, Oreochromis" and "Danakilia" 
โดยปัจจุบันพบปลาที่อยู่ในสกุลปลานิลนี้มากกว่า 30 ชนิด มีชนิดที่สำคัญ ๆ ได้แก่ ปลานิล ("Oreochromis niloticus"), ปลาหมอเทศ ("O. mossambicus"), ปลาหมอเทศข้างลาย ("O. aureus") เป็นต้น ซึ่งเป็นปลาเศรษฐกิจที่สำคัญของทวีปแอฟริกาและในอีกหลายภูมิภาคทั่วโลกรวมถึงประเทศไทยด้วย
โทรทัศน์บายัน

โทรทัศน์บายัน ("ทูรทสฺสน์บายัน") เป็นสถานีโทรทัศน์แห่งแรกของประเทศกัมพูชาที่ออกอากาศผ่านระบบ UHF (ออกอากาศทางช่อง 27 ในประเทศกัมพูชา) ออกอากาศครั้งแรกใน พ.ศ. 2541 (ตรงกับ พ.ศ. 2542 ตามปฏิทินกัมพูชา) จากสถานีแม่ข่ายในกรุงพนมเปญ แต่มีลูกข่ายในกำปงจาม, เสียมราฐ, พระสีหนุ นอกจากนี้ ยังมีสถานีวิทยุอีกด้วย สถานีโทรทัศน์แห่งนี้มีผู้ก่อตั้งคือ ฮุน มานา บุตรสาวคนโตของฮุน เซน อดีตนายกรัฐมนตรีกัมพูชา
ต่อมา ได้ตั้งช่องรายการในเครือ 2 ช่อง คือ
ฮาร์ตลีพูล

ฮาร์ตลีพูล หรือ ฮาร์เทิลพูล  เป็นเมืองและเมืองท่าทางตะวันออกเฉียงเหนือของอังกฤษ ก่อตั้งในศตวรรษที่ 7 ราวราชอาณาจักรนอร์ทธัมเบรีย หมู่บ้านเจริญเติบโตขึ้นในยุคกลางและพัฒนาเป็นท่าเรือ
เมืองมีอู่ต่อเรือ อุตสาหกรรมการผลิตเหล็กและเหล็กกล้า
แม่น้ำเอ็ลเบอ

แม่น้ำเอ็ลเบอ  หรือ แม่น้ำลาแบ  เป็นหนึ่งในแม่น้ำสายหลักในยุโรปกลาง มีต้นน้ำมาจากทิวเขารีเซนเกเบียร์เกอ ในประเทศเช็กเกีย ไหลไปทางเหนือ ผ่านเข้าไปในประเทศเยอรมนี วกไปทางตะวันตกเฉียงเหนือ ลงสู่ทะเลเหนือที่เมืองคุคส์ฮาเฟิน แม่น้ำมีความยาวรวม 1,094 กิโลเมตร (680 ไมล์)
แควแม่น้ำที่สำคัญได้แก่ แม่น้ำเวิลตาวา แม่น้ำโอห์แฌในเช็กเกีย แม่น้ำมุลเดอ แม่น้ำซาเลอ แม่น้ำชวาร์ทเซอเอ็ลส์เทอร์ แม่น้ำฮาเฟิล และแม่น้ำเอ็ลเดอในเยอรมนี
ออนอเร เดอ บาลซัก

ออนอเร เดอ บาลซัก (20 พฤษภาคม ค.ศ. 1799 - 18 สิงหาคม ค.ศ. 1850) เป็นนักเขียนนิยายและนักเขียนบทละครชาวฝรั่งเศส ผลงานชิ้นเอกของเขาคือนิยายชุดต่อเนื่องประกอบด้วยเรื่องสั้นและนิยายหลายเรื่อง เรียกชื่อว่า "นาฏกรรมชีวิต" (La Comédie humaine) ซึ่งแสดงให้เห็นฉากชีวิตของชาวฝรั่งเศสในยุคหลังจากที่นโปเลียนที่ 1 สิ้นอำนาจลงในปี ค.ศ. 1815
บาลซักมีความสามารถพิเศษในการสังเกตรายละเอียดเล็กๆ น้อยๆ และสิ่งปลีกย่อยที่แสดงถึงความเป็นสังคม เขาจึงได้รับยกย่องเป็นหนึ่งในผู้วางรากฐานแนวคิดสัจจนิยมในงานวรรณกรรมยุโรป เขามีชื่อเสียงในการสร้างตัวละครที่มีแง่มุมปัญหาหลากหลายและซับซ้อน มีความทะยานอยาก และมีความเป็นมนุษย์อย่างมีชีวิตชีวา งานเขียนของเขาส่งอิทธิพลต่อนักเขียนผู้มีชื่อเสียงอีกหลายคน รวมถึงนักเขียนนวนิยาย มาร์แซล พรุสต์, อีมิล โซลา, ชาร์ลส์ ดิกเก้นส์, เอดการ์ แอลลัน โพ, ฟิโอดอร์ ดอสโตเยฟสกี, กุสตาฟว์ โฟลแบร์, แมรี คอเรลลี, เฮนรี เจมส์, วิลเลียม ฟอลค์เนอร์, แจ็ก เครูแอ็กและอิตาโล คาลบิโน และนักปรัชญาคนสำคัญอีกหลายคน เช่น ฟรีดริช เองเงิลส์ เป็นต้น ผลงานของบาลซักหลายเรื่องได้รับการดัดแปลงหรือส่งแรงบันดาลใจต่อภาพยนตร์ และยังเป็นแหล่งข้อมูลที่สร้างแรงบันดาลใจแก่นักเขียน ผู้สร้างภาพยนตร์ และนักวิจารณ์อีกมากมาย
ด้วยความที่เขาเป็นนักคิดนักเขียนที่กระตือรือร้น มีความคิดอิสระเหมือนอย่างเด็ก ทำให้บาลซักมีปัญหาในการปรับตัวเข้ากับวิธีการเรียนในโรงเรียนไวยากรณ์ จิตจำนงของเขาทำให้เขามีปัญหากับการใช้ชีวิตและยังทำลายความทะเยอทะยานทำให้เขาไม่ประสบความสำเร็จในชีวิตการงาน เมื่อเขาจบการศึกษา บาลซักทำงานเป็นทนายฝึกหัดในสำนักกฎหมายแห่งหนึ่ง แต่ก็ลาออกเพราะเบื่อหน่ายกับการงานที่ไร้ชีวิตชีวาและซ้ำซาก ก่อนที่เขาจะเป็นนักเขียน รวมถึงระหว่างช่วงเวลาที่เขาเขียนนิยายนั้น เขาเคยพยายามจะเปิดสำนักพิมพ์ เป็นนักธุรกิจ นักวิจารณ์ และนักการเมือง แต่ก็ประสบความล้มเหลวทั้งหมด "นาฏกรรมชีวิต" เป็นงานเขียนที่สะท้อนถึงความยากลำบากจากชีวิตจริงของเขา ประกอบไปด้วยฉากต่างๆ ที่มาจากประสบการณ์ชีวิตของเขาจริงๆ
บาลซักมีปัญหาสุขภาพตลอดชีวิตของเขา ซึ่งอาจเกิดจากความเครียดในการทำงาน ความสัมพันธ์ระหว่างเขากับครอบครัวก็ตึงเครียดจากทั้งปัญหาการเงินและบุคลิกส่วนตัว เขาสูญเสียเพื่อนไปมากกว่า 1 คนจากการวิพากษ์วิจารณ์ผลงาน เขาแต่งงานกับ Ewelina Hańska ผู้ซึ่งเขาหลงรักมาเป็นเวลานานเมื่อปี ค.ศ. 1850 และเสียชีวิตหลังจากนั้น 5 เดือน
ผลงาน.
<templatestyles src="Col-begin/styles.css"/>
รัฐอาครี

อาครี  เป็น 1 ใน 27 รัฐของบราซิล ตั้งอยู่ทางตะวันตกเฉียงใต้ของภาคเหนือ ติดกับรัฐอามาโซนัชทางทิศเหนือ ติดกับรัฐฮงโดเนียทางทิศตะวันออก ติดกับประเทศโบลิเวียทางทิศตะวันออกเฉียงใต้ ติดกับแคว้นอูกายาลิของเปรูทางทิศใต้และตะวันตก มีเนื้อที่ 152,581.4 ตารางกิโลเมตร เล็กกว่าประเทศตูนิเซียเล็กน้อย
เมืองหลวงของรัฐคือเมืองฮิวบรังกู มีการปลูกยางพาราซึ่งมีความสำคัญมากในช่วง ค.ศ. 1895-1910 เดิมทีเป็นดินแดนของประเทศโบลิเวีย ต่อมา ได้ประกาศเอกราชใน ค.ศ. 1899 และผนวกเข้ากับประเทศบราซิลใน ค.ศ. 1903
รัฐเอชปีรีตูซังตู

เอชปีรีตูซังตู  เป็นรัฐในภาคตะวันออกเฉียงใต้ของประเทศบราซิล มีเมืองหลวงของรัฐคือเมืองวีตอเรีย และเมืองใหญ่สุดคือเมืองเซร์รา มีพื้นที่ติดชายหาดกว้างขวาง (40%) รัฐยังมีท่าเรือที่สำคัญของประเทศ และชายหาดก็เป็นแหล่งท่องเที่ยว มีการปลูกกาแฟ อ้อย ผลิตไม้ ผลิตภัณฑ์อาหาร 
ประชากร.
กลุ่มชาติพันธุ์ในรัฐเอชปีรีตูซังตูเมื่อ ค.ศ. 2010
<templatestyles src="Legend/styles.css" />   "Pardo" (ผสม)
 (48.71%)<templatestyles src="Legend/styles.css" />   คนผิวขาว
 (42.06%)<templatestyles src="Legend/styles.css" />   คนผิวดำ
 (8.32%)<templatestyles src="Legend/styles.css" />   คนเอเชีย
 (0.63%)<templatestyles src="Legend/styles.css" />   คนพื้นเมือง
 (0.27%)
รายงานจาก IBGE ใน ค.ศ. 2012 มีผู้อาศัยอยู่ในรัฐนี้ 3,637,000 คน และข้อมูลสำมะโนตัวอย่างครัวเรือนจากสำนักงานการวิจัยแห่งชาติใน ค.ศ. 2012 แบ่งได้เป็นคนผิวขาว 1,835,000 คน (50.45%), คนผิวน้ำตาล (ผสม) 1,448,000 คน (39.81%), คนผิวดำ 336,000 คน (9.25%), คนเอเชีย 7,000 คน (0.19%) และคนพื้นเมือง 11,000 คน (0.30%)
รัฐมารันเญา

รัฐมารันเญา  เป็นรัฐในประเทศบราซิล ตั้งอยู่ในภาคตะวันออกเฉียงเหนือของประเทศ ติดกับชายฝั่งของมหาสมุทรแอตแลนติกทางทิศเหนือ รัฐใกล้เคียง (จากตะวันออก หมุนตามเข็มนาฬิกา ได้แก่ รัฐปีเอาอี รัฐโตกังจิงช์ และรัฐปารา เมืองหลวงของรัฐคือเมืองเซาลุยช์ที่ได้รับการขึ้นทะเบียนเป็นแหล่งมรดกโลก
นาฏกรรมชีวิต

นาฏกรรมชีวิต  คือชื่อผลงานเอกของออนอเร เดอ บาลซัก ประกอบด้วยผลงานเขียนทั้งนิยายและเรื่องสั้นหลายชุดที่มีความเชื่อมโยงต่อเนื่องกัน พรรณนาให้เห็นภาพสังคมและฉากชีวิตของประชาชนฝรั่งเศสในยุคฟื้นฟูราชวงศ์บูร์บองและสมัยราชอาณาจักรฝรั่งเศส (ค.ศ. 1815-1848)
นาฏกรรมชีวิต ประกอบด้วยงานเขียนที่เสร็จสมบูรณ์แล้ว 95 เรื่อง (ทั้งเรื่องสั้น นิยาย และเรียงความเชิงวิเคราะห์) กับงานเขียนที่ยังเขียนไม่จบอีก 48 เรื่อง (บางเรื่องมีแต่เพียงชื่อเรื่องเท่านั้น) แต่ไม่ได้รวมงานบทละคร 5 เรื่องของบาลซัก และไม่ได้รวมงานเขียนนิทานชวนหัวชุด "Contes drolatiques" (1832–37) ชื่อผลงานมีความหมายโดยนัยพาดพิงถึงผลงานของดานเต ชุด "ไตรภูมิดานเต" (Divine Comedy) ขณะที่ Ferdinand Brunetière นักวิจารณ์วรรณกรรมชาวฝรั่งเศสผู้มีชื่อเสียง เห็นว่าผลงานชุดนี้อาจมีที่มาจากบทกวีของ Alfred de Musset หรือ Alfred de Vigny แม้งานของบาลซักจะกินความกว้างขวางเหมือนอย่างงานของดานเต แต่ชื่อผลงานนั้นมุ่งไปที่เนื้อหาอันเป็นจริงในทางโลกมากกว่า เรื่องราวต่างๆ ในผลงานเกิดขึ้นในสถานที่และเวลาต่างกัน โดยมีตัวละครที่เกี่ยวข้องเชื่อมโยงกันและปรากฏตัวในหลายเรื่อง
เอริช มาเรีย เรอมาร์ค

เอริช มาเรีย เรอมาร์ค (ชื่อเมื่อแรกเกิด Erich Paul Remark; 22 มิถุนายน ค.ศ. 1898 - 25 กันยายน ค.ศ. 1970) เป็นนักเขียนชาวเยอรมัน มีชื่อเสียงมากจากงานเขียนนวนิยายต่อต้านสงคราม เรื่อง "แนวรบด้านตะวันตก เหตุการณ์ไม่เปลี่ยนแปลง"
พระครูธรรมภาณโกศล (เอม)

หลวงพ่อเอม วัดคลองโป่ง หรือพระครูธรรมภาณโกศล (เอม,พ.ศ. 2415-พ.ศ. 2484) อดีตเจ้าอาวาสวัดคลองโป่ง เป็นเกจิคณาจารย์ที่เกิดในยุคต้นรัชกาลที่ 5 ที่มีผู้นิยมในวัตถุมงคลที่ท่านจัดสร้าง และนิยมแสวงหานำมาเป็นของดีประจำกาย ท่านเป็นอดีตเจ้าคณะอำเภอศรีสำโรง และเจ้าคณะจังหวัดสุโขทัยด้วย 
ประวัติ.
หลวพ่อเอม วัดคลองโป่ง เป็นชาวศรีสำโรงโดยกำเนิด บ้านเดิมของหลวงปู่เอมตั้งอยู่บริเวณริมถนนจรดวิถีถ่อง ฝั่งเดียวกับวัดคลองโป่ง อยู่เหนือวัดไปประมาณ 300 เมตร เกิดเมื่อปีวอก พ.ศ. 2415 ตรงกับต้นสมัยรัชกาลที่ 5 เป็นบุตรคนสุดท้องของ นายสน และ นางทิม ซึ่งเป็นต้นตระกูล "สนทิม"
ในวัยเยาว์หลวงพ่อเอม ได้ข้ารับการบรรพชาเป็นสามเณรที่วัดคลองโป่ง ในสมัยที่หลวงปู่เหล็ก เจ้าอาวาสวัดคลองโป่งในขณะนั้น ทั้งได้ศึกษาพระธรรมวินัย จนกระทั่งได้มีโอกาสไปศึกษาพระปริยัติธรรมแผนกบาลีที่วัดระฆังโฆสิตาราม เป็นเวลา 4-5 ปี
เมื่ออายุครบบวช ได้เข้ารับการอุปสมบทเป็นพระภิกษุ และจำพรรษาที่วัดคลองโป่ง ทั้งยังได้ศึกษาเพิ่มเติมทั้งในส่วนของพระปริยัติธรรม วิปัสสนากัมมัฏฐานจนเชี่ยวชาญและแตกฉาน
ต่อมาเมื่อตำแหน่งเจ้าอาวาสวัดคลองโป่งว่างลง จึงได้รับการแต่งตั้งเป็นเจ้าอาวาสต่อจากพระอุปัชฌาย์นวม ทั้งยังดำรงตำแหน่งเป็นเจ้าคณะแขวงศรีสำโรง ประมาณ พ.ศ. 2450 (เจ้าคณะอำเภอ) และได้ดำรงสมณศักดิ์ที่พระครูธรรมภาณโกศล (เอม) พร้อมตำแหน่งพระอุปัชฌาย์ด้วย
เมื่อวันที่ 24 ธันวาคม 2457 สมเด็จพระมหาสมณเจ้า กรมพระยาวชิรญาณวโรรส (12 เมษายน พ.ศ. 2403-2 สิงหาคม พ.ศ. 2464) ได้ประกาศแต่งตั้งหลวงพ่อเอม เป็นเจ้าคณะเมืองสุโขทัย อีกตำแหน่งหนึ่งด้วย สืบต่อจากพระครูศีลวัตรวิจารณ์ เจ้าอาวาสวัดราชธานี ในขณะที่อายุได้ 42 ปี
ลอร์ดกิลฟอร์ด ดัดลีย์

ลอร์ดกิลฟอร์ด ดัดลีย์ (บางครั้งสะกดเป็น Guilford; ป. ค.ศ. 1535 – 12 กุมภาพันธ์ ค.ศ. 1554) เป็นขุนนางชาวอังกฤษที่แต่งงานกับเลดีเจน เกรย์ ผู้ที่พระเจ้าเอ็ดเวิร์ดที่ 6 ทรงประกาศเป็นผู้สืบทอดราชบัลลังก์อังกฤษ โดยพระนางครองราชย์ในวันที่ 10 ถึง 19 กรกฎาคม ค.ศ. 1553 หลังจากดยุกแห่งนอร์ทัมเบอร์แลนด์ พ่อของกิลฟอร์ด วางแผนให้เจนขึ้นครองราชย์ ทั้งเจนและกิลฟอร์ดใช้เวลาช่วงหนึ่งประทับอยู่ในหอคอยลอนดอน ทั้งคู่ยังคงอยู่ในหอคอยนั้นในช่วงที่ระบอบล่มสลาย แต่ขังแยกในฐานะนักโทษ ทั้งคู่ถูกตัดสินประหารชีวิตในเดือนพฤศจิกายน ค.ศ. 1553 เนื่องจากเป็นกบฏต่อแผ่นดิน สมเด็จพระราชินีนาถแมรีที่ 1มีแนวโน้มที่จะไว้ชีวิตทั้งสอง แต่การกบฏของทอมัส ไวแอตต์ต่อแผนการอภิเษกสมรสเฟลิเปแห่งสเปนของแมรีทำให้ทั้งคู่ถูกประหารชีวิต ซึ่งเป็นมาตรการที่ถูกมองว่ารุนแรงเกินเหตุ
วิลเลียม เวิร์ดสเวิร์ธ

วิลเลียม เวิร์ดสเวิร์ธ (7 เมษายน ค.ศ. 1770 - 23 เมษายน ค.ศ. 1850) เป็นกวีจินตนิยมชาวอังกฤษ ผู้เริ่มยุคจินตนิยมของวรรณกรรมอังกฤษร่วมกับแซมมวล เทย์เลอร์ คอเลริดจ์ ในปี ค.ศ. 1798 ด้วยงานตีพิมพ์ร่วมชื่อ "Lyrical Ballads"
งานที่ได้รับยกย่องว่าเป็นผลงานชิ้นเอกของเวิร์ดสเวิร์ธ คือ "The Prelude" บทกวีกึ่งอัตชีวประวัติในช่วงแรกในชีวิตของเขาซึ่งได้ผ่านการปรับปรุงแก้ไขและต่อเติมมาเป็นจำนวนหลายครั้ง ชื่อผลงานนี้ตั้งขึ้นในโอกาสที่ตีพิมพ์หลังจากเขาเสียชีวิตแล้ว ก่อนหน้านั้นมันเป็นที่รู้จักกันว่าเป็นบทกวี "แด่คอเลริดจ์" เวิร์ดสเวิร์ธได้รับตำแหน่ง Poet Laureate (กวีของรัฐ) ของบริเตนตั้งแต่ปี ค.ศ. 1843 จนกระทั่งเขาเสียชีวิตในปี ค.ศ. 1850
หนังสือเดินทางอิเล็กทรอนิกส์

หนังสือเดินทางอิเล็กทรอนิกส์  หรือเรียกสั้นๆว่า ePassport มีข้อมูลลายนิ้วมือ รูปหน้า หรือม่านตา ฝังอยู่ในหนังสือเดินทางสำหรับตรวจสอบตัวตนของผู้ถือหนังสือเดินทาง 
ข้อมูลจะถูกเก็บไว้ในชิป Public Key Infrastructure (PKI) สามารถตรวจสอบได้ง่าย และถูกปลอมแปลงได้ยากจึงมีราคาที่ค่อนข้างสูง
การป้องกันข้อมูล.
หนังสือเดินทางอิเล็กทรอนิกส์มีการติดตั้งกลไกการป้องกันการดัดแปลงหรือปลอมแปลง
คาซูกาเบะ

คาซูกาเบะ (; โรมาจิ: "Kasukabe") เป็นนครในจังหวัดไซตามะ ประเทศญี่ปุ่น ก่อตั้งเมื่อวันที่ 1 เมษายน ค.ศ. 1897 ตั้งอยู่ทางทิศเหนือของกรุงโตเกียวประมาณ 30 กิโลเมตร ใน ค.ศ. 2021 มีจำนวนประชากร 233,278 คน
เมืองคาซูกาเบะปรากฏอยู่ในผลงานมังงะเรื่อง"ลักกีสตาร์"ของคางามิ โยชิมิซุ (Kagami Yoshimizu) และเรื่อง"เครยอนชินจัง"ของโยชิโตะ อูซูอิ ผู้ซึ่งอาศัยอยู่ที่เมืองคาซูกาเบะ
ภูมิศาสตร์.
คาซูกาเบะตั้งอยู่บริเวณขอบฝั่งทิศตะวันออกของจังหวัดไซตามะ พื้นที่ทางทิศตะวันออกของเมืองมีสภาพเป็นชนบท มีพื้นที่นาข้าวที่ใหญ่ที่สุดในจังหวัดไซตามะ
ภูมิอากาศ.
คาซูกาเบะมีภูมิอากาศแบบอบอุ่นชื้น (เคิพเพิน "Cfa") มีลักษณะเป็นฤดูร้อนที่อบอุ่นและฤดูหนาวที่เย็นสบาย โดยมีหิมะตกน้อยไปจนถึงไม่มีหิมะตก อุณหภูมิเฉลี่ยทั้งปีในคาซูกาเบะอยู่ที่ 14.5 °C ปริมาณน้ำฝนรายปีเฉลี่ยอยู่ที่ 1408 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดโดยเฉลี่ยจะอยู่ในเดือนสิงหาคมอยู่ที่ประมาณ 26.3 °C และต่ำสุดในเดือนมกราคมที่ประมาณ 2.8 °C
ประวัติศาสตร์.
เทศบาลเมืองคาซูกาเบะก่อตั้งขึ้นเมื่อวันที่ 1 เมษายน ค.ศ. 1889 ตั้งอยู่ในเขตอำเภอมินามิไซตามะ จังหวัดไซตามะ วันที่ 1 เมษายน ค.ศ. 1944 คาซูกาเบะได้ผนวกเอาหมู่บ้านอูจิมากิที่อยู่ข้างเคียงเข้ามาเป็นส่วนหนึ่ง วันที่ 1 กรกฎาคม ค.ศ. 1954 คาซูกาเบะได้รับการยกฐานะขึ้นเป็นเทศบาลนครหลังจากที่ควบรวมหมู่บ้านโทโยฮารุ ทาเกซาโตะ โคมัตสึ และโทโยโนะ วันที่ 1 ตุลาคม ค.ศ. 2005 นครคาซูกาเบะเดิมกับเมืองโชวะ (จากอำเภอคิตากัตสึชิกะ) ได้ควบรวมกันเป็นนครคาซูคาเบะที่มีอาณาเขตใหญ่ขึ้น ต่อมาเมื่อวันที่ 1 เมษายน ค.ศ. 2008 คาซูกาเบะได้รับการยกฐานะเป็นนครพิเศษ ทำให้มีอำนาจในการปกครองตนเองท้องถิ่นเพิ่มขึ้น
สถิติประชากร.
ตามข้อมูลสำมะโนของญี่ปุ่น ประชากรของคาซูกาเบะเพิ่มขึ้นอย่างรวดเร็วมาตั้งแต่ทศวรรษ 1960